qundao/data-zh-poetry huggingface dataset:
杨氏女杀狗劝夫·耍孩儿
作者：萧德祥
朝代：元

我怎生来不称俺哥哥意，嫂嫂也我也不曾犯十恶五逆。
这一个家缘儿都被你收拾，我挂口儿不曾口店题。
现如今他强咱弱将咱打，可不道人善人欺天不欺，也是我自买到他憔悴，天那！我本是声冤叫屈，他听的又道我说是谈非。
杨氏女杀狗劝夫·脱布衫
作者：萧德祥
朝代：元

我坐则坐战兢兢的，（孙大做起科，云）是甚么人吃我面哩？（正末唱）他醉则醉气丕丕的。
我这里低着头沉吟了半晌，他那里不转睛瞅了我一会。
杨氏女杀狗劝夫·货郎儿
作者：萧德祥
朝代：元

他道俺哥哥十分家沉醉，且吃些儿热汤热水。
俺哥哥直睡到红日三竿未起，可怎生近新来偏恁觉来疾？（孙大做醒科，云）好睡也。
（正末唱）他酩子里纽回胭颈，没揣地转过身体。
杨氏女杀狗劝夫·赚煞
作者：萧德祥
朝代：元

你便骂我一千场，便拷我三十顿，我则索狼吃幞头心儿自忍。
若不是死了俺娘亲和父亲，这家私和你匹半停分。
豹子的孟尝君，畅好是食客填门，可怎生把亲兄弟如同陌路人？哥哥，你有金有银，闪的我无投来无奔，则向这破窑中和月待黄昏。
（下）。
杨氏女杀狗劝夫·那咤令
作者：萧德祥
朝代：元

哥哥道是不亲，我须是姓孙；哥哥道是不亲，孙虫儿上坟；哥哥道是不亲，这两个是甚人？（孙大云）这两个是我死生交的兄弟也，比你？（正末唱）哥哥你自忖量，你自评论，您直恁般爱富嫌贫。
（孙大云）你这一万年不得长进的人！（柳、胡云）哥哥，这等人不长进，则待馋处着嘴，懒处着身，不拈了他去，待做甚么？（孙大云）小的每，拈这厮出去！兄弟每把盏，则管吃酒，不要采他。
（正末云）你看他两个贼子帮着俺哥哥吃酒，好不快活也！（唱）。
杨氏女杀狗劝夫·采茶歌
作者：萧德祥
朝代：元

嫂嫂呵可不你知情，哥哥呵可不你当刑？（云）哥哥嫂嫂，你两口儿怕么？（孙大云）可知怕哩。
（正末云）要饶么？（孙大云）可知要饶哩。
（正末云）哥哥嫂嫂，休惊莫怕，我逗你耍哩！（唱）我替你把死尸骸送出汴梁城，随他拖到官中加拷打，我也拚的把杀人公事独招承。
杨氏女杀狗劝夫·金盏儿
作者：萧德祥
朝代：元

我坟前去那场恨，还家去怒生嗔。
只待要各支支拷二百粗荆棍，咬牙根做出那恶精神。
我待坟前去要敲折我两肷骨，还家去又要打断我脊梁筋。
天那！我正是成人不自在，自在不成人。
（云）哥哥将兄弟不认，信着两个贼子，打了我这一顿。
我不敢到坟上添土去，我则往坟外拜一拜罢。
祖宗少怪，孙虫儿无甚，只烧的一陌儿纸，一瓶儿酒，祭奠祖宗咱。
（做拜科，唱）。
杨氏女杀狗劝夫·隔尾
作者：萧德祥
朝代：元

我常时有命如无命，怎好又厮罗惹无情做有情。
（云）不争我开门去，教嫂嫂入来，这礼上就不是了。
教俺哥哥知道又是打。
（旦云）孙二快开门，你哥哥有事着我叫你来。
（正末唱）俺哥哥便今日有事呵明日旋折证，嫂嫂你这搭儿莫不错行。
（旦云）我不是错行哩。
（正末唱）前者得过承，是我那滴水檐前受了的冷。
杨氏女杀狗劝夫·骂玉郎
作者：萧德祥
朝代：元

你怀中倚恃着财丰盛，动不动和人争，不登登按不住杀人性。
若是被告发，被擒拿，怕不要偿命？。
杨氏女杀狗劝夫·鹊踏枝
作者：萧德祥
朝代：元

他两个把盏儿吞，直吃的醉醺醺。
（孙大云）兄弟，好酒也。
（柳、胡云）好酒！您兄弟都吃醉了也。
（正末唱）吃的来东倒西歪，尽盘将军。
（柳、胡做使酒科，云）孙二，我尽盘将军，是吃你的？没廉耻穷叫化弟子孩儿，今日俺家员外上坟，特特请我两个来，这所在只有我坐处，可有你站处？要你管我？（正末云）这里正是你家的。
（唱）今日个到坟堂中来厮认，是你甚么娘祖代宗亲？。
柳叶儿
作者：萧德祥
朝代：元
体裁：曲

难道我孙虫儿与他来不亲不近。见一阵旋风儿绕定荒坟。来时节旋的慢去时节旋的紧。为甚么小的儿多贫困。大的儿有金银。爹爹妳妳阿。你可怎生来做的个一视同仁。
梁州第七
作者：萧德祥
朝代：元
体裁：曲

我如今穷范丹无钱怎了。便教他赛陈抟也有梦难成。积渐的害得咱忧成病。一递�暗昏昏眼前花发。一递�古鲁鲁肚�雷鸣。这孙虫儿一身忍饿。教孙大郎万代留名。我和你本一个父养娘生。又不是蜾蠃螟蛉。怎么无半年欺负了我五场十场。我每日家嗟叹了千声万声。那一夜不哭到二更三更。孙大同旦上云：大嫂。你去叫门我有甚脸儿见兄弟那。旦云：你不叫。我叫门咱。叫科云：孙二开门来。正末唱：是谁人叫门那声。旦云：快些。正末唱：这声音不似个男儿应。旦云：孙二你开门咱。是你嫂嫂叫门哩。正末唱：元来我嫂嫂门前等。他是个妇人家无烛从来不夜行。我出门去审问个分明。
正宫端正好
作者：萧德祥
朝代：元
体裁：曲

黑黯黯冻云垂。疏剌剌寒风起。遍长空六出花飞。不停閒雪儿紧风儿急。这场冷着我无存济。
油葫芦
作者：萧德祥
朝代：元
体裁：曲

他骂道孙二穷厮煞是村。便待要赶出门。则着我自敦自逊自伤神。现如今爹爹妳妳都亡尽。但愿得哥哥嫂嫂休嗔忿。为甚么单骂着我。你敢是错怨了人。孙大云：我和你有什么情分。你来见我。正末唱：既是哥哥与兄弟无情分。却怎生等我上新坟。
混江龙
作者：萧德祥
朝代：元
体裁：曲

莫不是姓孙的无分。却将这精银响钞与了别人。教兄弟有家难奔。无处栖身。把我赶在破瓦窑中挨冻馁。教人道披着蒲席说家门。也不是我特故的把哥哥来恨。他他他不思忖一爷娘骨肉。却和我做日月参辰。
滚绣球
作者：萧德祥
朝代：元
体裁：曲

似这雪呵教买臣懒负薪。似这雪呵教韩信怎乞食。似这雪呵郑孔目怎生迭配。晋孙康难点检书集。似这雪呵韩退之蓝关外马不前。孟浩然霸陵桥驴怎骑。似这雪呵教冻苏秦走投无计。王子猷也索访戴空回。似这雪呵汉袁安高眠竟日柴门闭。吕蒙正拨尽寒垆一夜灰。教穷汉每不死何为。
滚绣球
作者：萧德祥
朝代：元
体裁：曲

你妆了么落了钱。你吃了酒噇了食。带云：好也呵。唱：哥哥也是他养军千日。俺孙员外不枉了结义这等精贼。你便十分的觑当他。他可有一分儿知重你。这的是使钱的伶俐。哥哥也在上坟处数遍家曾题。兀的般满身风雪�跧卧。可不道一部笙歌出入随。抵多少水尽也鹅飞。
滚绣球
作者：萧德祥
朝代：元
体裁：曲

有那等富汉每。他道是压瘴气。下的是国家祥瑞。怎知俺穷汉每少食无衣。我则见满天�飞磨旗。半空�下炮石。俺须是死无个葬身之地。只落的抱双肩紧把头低。我如今冒他大雪窑中去。抵多少袖得春风马上归。冻的我脚步儿难移。
煞尾
作者：萧德祥
朝代：元
体裁：曲

你无过是胸腰上撞我几头。脖项上打我几搥。忍下的就将我冻剥剥跪在檐前地。嫂嫂也这须是我压背他来家可也落得的下。
煞尾
作者：萧德祥
朝代：元
体裁：曲

那的是添茶添酒的枯乾井。那的是填帛填金的没底坑。你觑当着这说谎精。那虚脾。那浅情。那过后。那光景。胡支吾。假奉承。他壮厮趁。他壮厮挺。吃饭处。白厮挨。买酒处。白厮逞。做事处。乾厮哄。爱女处。乾厮迎。孙大云：从今以后。我再也不采那两个贼子了。旦云：我记的古诗有云。荆树有花兄弟乐。员外这个才是。正末唱：嫂嫂。你说甚的田氏三荆。只怕跳出你七代先灵也将他来劝不省同下。
牧羊关
作者：萧德祥
朝代：元
体裁：曲

恰便似醉汉当街上睡。死狗儿般门外停。云：嫂嫂。则怕天明了。待我背他出去做背科唱：我背则背手似捞铃。怎么的口边头拔了七八根家狗毛。脸儿上拿了三四个狗蝇。这厮死时节定触犯了刀砧杀。醉时节敢透入在喂猪坑。既不沙怎闻不的十分臭。当不的他一阵腥。
石榴花
作者：萧德祥
朝代：元
体裁：曲

他两个是汴梁城�谎乔厮。与孙员外甚宗支。只待要兴心啜赚俺泼家私。每日家哄的去花街酒肆。品竹调丝。被咱家说破他行止。因此上索垢寻疵。他道俺哥哥公门踪迹何曾至。平空的揣与这个罪名儿。
笑和尚
作者：萧德祥
朝代：元
体裁：曲

諕的我悠悠的魂魄飞。不寻思当街上正是哥哥睡。直背的到家来不得口好气息。倒吃顿泼拳搥。哥哥也你瞒天地。昧神祇。做拜天科云：今日打兄弟。明日骂兄弟。唱：这的也是孙虫儿罪。
红绣鞋
作者：萧德祥
朝代：元
体裁：曲

那告状人指陈实事。都是些扶同捏合的虚词。现如今告状的全不似古贤师。这般家閒雕刺。他待放着暗刀儿。在在在我根前怎的使。
耍孩儿
作者：萧德祥
朝代：元
体裁：曲

我怎生来不称俺哥哥意。嫂嫂也我不曾犯十恶五逆。这一个家缘儿都被你收拾。我挂口儿并不曾�题。现如今他强咱弱将咱打。可不道人善人欺天不欺。也是我自买到他憔悴。天那。我本是声冤叫屈。他听的又道我说是谈非。
脱布衫
作者：萧德祥
朝代：元
体裁：曲

我坐则坐战兢兢的。孙大做起科云：是甚么人吃我面哩。正末唱：他醉则醉气丕丕的我这�低着头沈吟了半晌。他那�不转睛瞅了我一会。
货郎儿
作者：萧德祥
朝代：元
体裁：曲

他道俺哥哥十分家沈醉。且吃些儿热汤热水。俺哥哥直睡到红日三竿未起。可怎生近新来偏恁觉来疾。孙大做醒科云：好睡也。正末唱：他酩子�纽回胭颈。没揣的转过身体。
赚煞
作者：萧德祥
朝代：元
体裁：曲

你便骂我一千场。便拷我三十顿。我则索狼吃幞头心儿自忍。若不是死了俺娘亲和父亲。这家私和你疋半停分。豹子的孟尝君。畅好是食客填门。可怎生把亲兄弟如同陌路人。哥哥。你有金有银。闪的我无投徕无奔。则向这破窑中和月待黄昏下。
那吒令
作者：萧德祥
朝代：元
体裁：曲

哥哥道是不亲。我须是姓孙。哥哥道是不亲。孙虫儿上坟。哥哥道是不亲。这两个是甚人。孙大云：这两个是我死生交的兄弟也比你。正末唱：哥哥你自忖量。你自评论。您直恁般爱富嫌贫。
醉春风
作者：萧德祥
朝代：元
体裁：曲

你休把外人攀。则将兄弟指。我敢向云阳市�挺着脖子。替哥哥死死。俺哥哥将你恩。上施恩。你两个待告。呵便告。毕竟的是那不是。
采茶歌
作者：萧德祥
朝代：元
体裁：曲

嫂嫂呵可不你知情。哥哥呵可不你当刑。云：哥哥嫂嫂。你两口儿怕么。孙大云：可知怕哩。正末云：要饶么。孙大云：可知要饶哩。正末云：哥哥嫂嫂。休惊莫怕。我逗你耍哩。唱：我替你把死尸骸送出汴梁城。随他拖到官中加拷打。我也拚的把杀人公事独招承。
金盏儿
作者：萧德祥
朝代：元
体裁：曲

我坟前去那场恨。还家去怒生嗔只待要各支支拷二百粗荆棍。咬牙根做出那恶精神。我待坟前去要敲折我两肷骨。还家去又要打断我脊梁觔。天那。我正是成人不自在。自在不成人。
隔尾
作者：萧德祥
朝代：元
体裁：曲

我常时有命如无命。怎好又厮罗若无情做有情。云：不争我开门去教嫂嫂入来。这礼上就不是了。教俺哥哥知道又是打。旦云：孙二快开门。你哥哥有事着我叫你来。正末唱：俺哥哥便今日有事呵到明日旋折證。嫂嫂你这搭儿莫不错行。旦云：我不是错行哩。正末唱：前者得过承。是我那滴水檐前受了的冷。
青歌儿
作者：萧德祥
朝代：元
体裁：曲

天那。你于人有那般那般慈悯。偏生我是这般这般时运。俺哥哥白马红缨衫色新。俺哥哥眼内无珍。看的我做各姓他人。动不动棍棒临身。直着我有口难分。进退无门。只落的袖稍儿偷揾住俺这悲悲切切泪纷纷。这的是谁生分。
骂玉郎
作者：萧德祥
朝代：元
体裁：曲

你怀中倚恃着财丰盛。动不动和人争。不登登按不住杀人性。若是被告发。被擒拿。怕不要偿命。
鹊踏枝
作者：萧德祥
朝代：元
体裁：曲

他两个把盏儿吞。直吃的醉醺醺。孙大云：兄弟。好酒也。柳胡云：好酒。您兄弟都吃醉了也。正末唱：吃的来东倒西歪。尽盘将军。柳胡做使酒科云：孙二。我尽盘将军。是吃你的。没廉耻穷叫化弟子孩儿。今日俺家员外上坟。特特请我两个来。这所在只有我坐处。可有你站处。要你管我。正末云：这�正是你家的。唱：今日个到坟堂中来厮认。是你什么娘祖代宗亲。
太常引·寿词
作者：萧斞
朝代：元

天家崇德报元功。稽盛典，极追隆。美谥亚三公。更大国、新开魏封。夫人配德，渊深玉粹，麟趾见清风。恰恰寿筵逢。想醉德、多于酒酿。
太常引·寿词
作者：萧斞
朝代：元

天家崇德报元功。稽盛典，极追隆。美谥亚三公。更大国、新开魏封。夫人配德，渊深玉粹，麟趾见清风。恰恰寿筵逢。想醉德、多于酒醲。
望月婆罗门引·叔经宣慰寿
作者：萧斞
朝代：元

□□□□，□谁人得数登临。看公钟鼎何心。凤味东边小筑，桃李作高林。道诗书教子，绝胜黄金。千年尚禽。肯随世、漫浮沉。好在传家棠树，培壅清阴。年高德劭，似一日、春光一日深。青镜里、白发休侵。
浣溪沙·张详议八十寿
作者：萧斞
朝代：元

红叶香中敞寿筵。一丛兰玉拜尊前。曾孙绕膝爱高年。白发弟兄真乐事，雪溪孝友即家传。人生佳处只君全。
浣溪沙·张详议八十寿
作者：萧斞
朝代：元

红药香中敞寿筵。一丛兰玉拜尊前。曾孙绕膝爱高年。白发弟兄真乐事，雪溪孝友即家传。人生佳处只君全。
鹊桥仙·寿词
作者：萧斞
朝代：元

万金宝剂，三山仙岛。□祝康宁寿考。似君全福几人能，真不是、天公草草。彩衣膝下，仙歌云杪。莫厌金荷□倒。祗应龟鹤羡长年，八千岁、灵椿未老。
桂林马上
作者：萧泰登
朝代：元
体裁：七言律诗

满前佳景真堪画，马上垂鞭雨正霏。平地起峰千壁耸，半山走雨两蛟飞。桂林自昔宜人处，梅驿如今过客稀。回首翠屏看未足，朔风吹絮白云归。
菩萨蛮二首【其一】
作者：萧淑兰
朝代：元
体裁：词

【其一】
天教刘阮迷蓬岛，桃花片片依芳草。
芳草惹春思，王孙知不知？
妾身轻似叶，君意坚如铁。
妾意为君多，君心弃妾那。
菩萨蛮二首【其二】
作者：萧淑兰
朝代：元
体裁：词

【其二】
有情潮落西陵浦，无情人向西陵去。
去也不教知，怕人留恋伊。
忆了千千万，恨了千千万。
毕竟忆时多，恨时无奈何。
八声甘州·前题分得文字
作者：萧烈
朝代：元

可怜生，飘零到茶醾，依然旧销魂。残春几许，风风雨雨，客里又黄昏。无奈一江烟雾，腥浪卷河豚。身世忽如叶，那自清浑。莫厌悲歌笑语，奈天涯有梦，白发无根。怕相思别后，无字写回文。更月明洲渚，杜鹃声里，立向临分。三生石，情缘千里，风月柴门。
八声甘州·前题分得文字
作者：萧烈
朝代：元
体裁：词

可怜生，飘零到荼醾，依然旧销魂。残春几许，风风雨雨，客里又黄昏。无奈一江烟雾，腥浪卷河豚。身世忽如叶，那自清浑。莫厌悲歌笑语，奈天涯有梦，白发无根。怕相思别后，无字写回文。更月明洲渚，杜鹃声里，立向临分。三生石，情缘千里，风月柴门。
咏何节妇
作者：萧至善
朝代：元

夫命已从兵下殒，妾身宁向井中亡。何村千古青山地，应合更名节妇乡。
游武夷
作者：萨天锡
朝代：元
体裁：七言律诗

三十六峰飞翠寒，手携玉杖叩元关。神仙曾到有遗迹，天地已来无此山。木杪楼台浮海上，月中笙乐奏云间。天官借得宁王笛，骑取萧郎赤凤还。
隐屏精舍
作者：萨天锡
朝代：元
体裁：七言绝句

大隐屏前小隐居，竹房松屋听猿呼。丹光出谷明如月，夜读离骚拥地炉。
【南吕】一枝花_妓女蹴鞠红
作者：萨都剌
朝代：元

妓女蹴鞠红香脸衬霞，玉润钗横燕。月弯眉敛翠，云亸鬓堆蝉。绝色婵娟，毕罢了歌舞花前宴，习学成齐云天下圆。受用尽绿窗前饭饱茶余，拣择下粉墙内花阴日转。【梁州】素罗衫垂彩袖低笼玉笋，锦靿袜衬乌靴款蹴金莲。占官场立站下人争羡。似月殿里飞来的素女，甚天风吹落的神仙。拂花露榴裙荏苒，滚香尘绣带蹁跹。打着对合扇拐全不斜偏，踢着对鸳鸯扣且是轻便。对泛处使穿膁抹膝的撺搭，扌而大俊处使佛袖沾衣的撇演，妆翘处使回身出鬓的披肩。猛然，笑喘。红尘两袖纤腰倦，越丰韵越娇软。罗帕香匀粉汗妍，拂落花钿。【尾声】若道是成就了洞房中惜玉怜香愿，媒合了翠馆内清风皓月筵，六片儿香皮做姻眷。茶蘼架边，蔷薇洞前，管教你到底团圆不离了半步儿远。
丁卯及第谢恩奉天门
作者：萨都剌
朝代：元

禁柳青青白玉桥，无端春色上宫袍。卿云五彩中天见，圣泽千年此日遭。虎榜姓名书綵纸，羽林冠盖竖旌旄。朝回龙尾频回首，玉漏花深紫殿高。
三益堂芙蓉
作者：萨都剌
朝代：元

斑帘十二卷轻碧，秋水芙蓉隔画阑。绣扇摇风霞透影，锦袍弄月夜生寒。湘魂翠袖留江浦，仙掌红云湿露盘。只恐淮南霜信早，绛纱笼烛夜深看。
三衢马太守昂夫索题烂柯山石桥
作者：萨都剌
朝代：元

沿口龙眠紫气多，登临聊和《采芝歌》。烂柯仙子何年去？鞭石仙人此地过。乌鹊横空秋有影，银河垂地水无波。遥知题柱凌云客，天近应闻织女梭。
三衢马太守昂夫索题烂柯山石桥
作者：萨都剌
朝代：元

洞口龙眠紫气多，登临聊和《采芝歌》。烂柯仙子何年去，鞭石神人此地过。乌鹊横空秋有影，银河垂地水无波。遥知题柱凌云客，天近应闻织女梭。
上京即事
作者：萨都剌
朝代：元

白昼箫韶起半空，水晶行殿玉屏风。诸王舞蹈千官贺，高捧蒲萄寿两宫。沙苑棕毛百尺楼，天风摇曳锦绒钩。内家宴罢无人到，面面珠帘夜不收。凉殿参差翡翠光，朱衣华帽宴亲王。红帘高卷香风起，《十六天魔》舞袖长。中官队仗等宫车，小样红靴踏软沙。昨日官家清宴罢，御罗轻帽插珠花。大野连山沙作堆，白沙平处见楼台。行人禁地避芳草，尽向曲阑斜路来。院院烧灯有咒僧，垂帘白日点酥灯。上京六月凉如水，人渴天瓢更赐冰。祭天马酒洒平野，沙际风来草亦香。白马如云向西北，紫驼银瓮赐诸王。牛羊散漫落日下，野草生香乳酪甜。卷地朔风沙似雪，家家行帐下毡帘。紫塞风高弓力强，王孙走马猎沙场。呼鹰腰箭归来晚，马上倒悬双白狼。五更寒袭紫毛衫，睡起东窗酒尚酣。门外日高晴不得，满城湿露似江南。
上京即事·其一
作者：萨都剌
朝代：元

白昼箫韶起半空，水晶行殿玉屏风。诸王舞蹈千官贺，高捧蒲萄寿两宫。
上京即事·其七
作者：萨都剌
朝代：元

祭天马酒洒平野，沙际风来草亦香。白马如云向西北，紫驼银瓮赐诸王。
上京即事·其三
作者：萨都剌
朝代：元

凉殿参差翡翠光，朱衣华帽宴亲王。红帘高卷香风起，《十六天魔》舞袖长。
上京即事·其九
作者：萨都剌
朝代：元

紫塞风高弓力强，王孙走马猎沙场。呼鹰腰箭归来晚，马上倒悬双白狼。
上京即事·其二
作者：萨都剌
朝代：元

沙苑棕毛百尺楼，天风摇曳锦绒钩。内家宴罢无人到，面面珠帘夜不收。
上京即事·其五
作者：萨都剌
朝代：元

大野连山沙作堆，白沙平处见楼台。行人禁地避芳草，尽向曲阑斜路来。
上京即事·其八
作者：萨都剌
朝代：元
体裁：七言绝句

牛羊散漫落日下，野草生香乳酪甜。卷地朔风沙似雪，家家行帐下毡帘。
上京即事·其六
作者：萨都剌
朝代：元

院院烧灯有咒僧，垂帘白日点酥灯。上京六月凉如水，人渴天瓢更赐冰。
上京即事·其十
作者：萨都剌
朝代：元

五更寒袭紫毛衫，睡起东窗酒尚酣。门外日高晴不得，满城湿露似江南。
上京即事·其四
作者：萨都剌
朝代：元

中官队仗等宫车，小样红靴踏软沙。昨日官家清宴罢，御罗轻帽插珠花。
上赵凉国
作者：萨都剌
朝代：元

笑辞天上九鼎贵，来种江东二顷田。屈指已无元老在，全身惟有国公贤。新亭不必悲王道，彭泽何曾改晋年。如此声名半天下，人间野史亦堪传。
与弟别渡淮二首·其二
作者：萨都剌
朝代：元

东南风送渡淮船，过雁声哀水拍川。落日淡霞收未尽，又随明月荡秋天。
丞相出猎
作者：萨都剌
朝代：元

将军一战山河定，云汉昭回玉树高。柳外解鞍春洗马，月中飞箭夜鸣雕。呼鹰走狗清时乐，斩将搴旗旧日劳。白面内官催赐酒，汉庭不数霍嫖姚。
中秋前二夜步至吴江垂虹桥盥漱湖渚而归倚篷望月清兴翛然因成数语
作者：萨都剌
朝代：元

万顷太湖风浪静，玻瓈倒浸虹蜺影。瀼瀼露滴金波流，一筇独立秋云冷。步回长啸倚篷窗，月华正在青霄顶。
中秋月夜泛舟于金陵石头城
作者：萨都剌
朝代：元

秦淮流水西复东，倒涵天影磨青铜。飞廉扫空出海月，明珠飞入琉璃宫。著我扁舟二三友，江上雪槎泛牛斗。笑语人间两岸灯，进君江上一尊酒。醉来起舞听浩歌，宛如玉树春风和。世间乐事古来少，天下月明今夕多。六代江山自潇洒，潮落潮生石城下。人生得意当欢游，此月此水年年秋。
临丹青阁
作者：萨都剌
朝代：元

飘然身在紫芝峰，翠壁丹崖有路通。杰阁凌烟欲飞去，乱山无数夕阳中。
丹阳普宁寺席上
作者：萨都剌
朝代：元

红白桃花开满枝，满城微雨牡丹时。因过古寺逢僧话，莫遣扁舟解缆迟。客里逢春多病酒，江南到处半题诗。山川总是曾游处，一曲琵琶写别离。
为九江方七高赋
作者：萨都剌
朝代：元

匡庐山中有佳士，读书结屋青云松。碧窗夜影紫翠动，落日照见香炉峰。窥灯夜壁山鬼过，采兰东径仙人逢。危檐堕雪听风竹，古寺隔岭闻烟钟。每思幽绝动归兴，岁晚落叶迷行踪。扁舟何日过湖口，分我半壁青芙蓉。
为姑苏陈子平题山居图黄公望作
作者：萨都剌
朝代：元

尘途宦游廿年馀，每逢花月满幽居。烟萝荦确走麋鹿，云壑窈窕通樵渔。那如隐君不出户，读尽万卷人间书。有生穹壤贵自摅，布韦轩冕奚锱铢。便当买山赋归欤，石田老我扶犁锄。
九华山石墨驿
作者：萨都剌
朝代：元

马上行人思九华，飘飘高兴满天涯。排空峭石生玄笋，落日奇峰挂赤霞。仙掌九秋倾露屑，天河半夜碍星槎。云中五老应招手，呼我来游太乙家。
九日
作者：萨都剌
朝代：元

北固山前逢九日，小凉天气入青袍。湘江水落玄霜下，吴地秋深白雁高。落帽看花怜我辈，呼鹰戏马忆儿曹。孙刘事业今何在，斗酒聊书太白豪。
九日渡淮喜东南顺风
作者：萨都剌
朝代：元

青旗红字映河滨，九日人家物色新。渡口客船争贳酒，斫鱼裂纸赛江神。东南风送渡淮船，过雁声寒水接天。落日红霞收未尽，澹云微月出东边。
九日渡淮喜东南顺风·其一
作者：萨都剌
朝代：元

青旗红字映河滨，九日人家物色新。渡口客船争贳酒，斫鱼裂纸赛江神。
九日渡淮喜东南顺风·其二
作者：萨都剌
朝代：元

东南风送渡淮船，过雁声寒水接天。落日红霞收未尽，澹云微月出东边。
九日登石头城
作者：萨都剌
朝代：元

九日吟鞭聚石头，翠微高处倚晴秋。西风不定雁初度，落木无边江自流。两眼欲穷天地观，一杯深护古今愁。乌台宾主黄华宴，未必龙山是胜游。
九日遇雨
作者：萨都剌
朝代：元

佳期不负到重阳，细雨浓阴又可伤。试问东篱何处赏，有花无酒恼人肠。
九月七日舟次宝应县雨中与天与弟别
作者：萨都剌
朝代：元

解缆不忍发，船头雨湿衣。汝兄犹是客，吾弟独先归。行役关河远，虚名骨肉稀。如何淮上雁，不作一行飞。
书浍沟杨氏壁二首
作者：萨都剌
朝代：元

故人家在河边住，吏部书从天上来。愧我挂冠归去晚，柳花飞尽楝花开。杨柳人家春昼长，落花庭院燕飞忙。买鱼沽酒黄河上，傲杀南风三月强。
书浍沟杨氏壁二首·其一
作者：萨都剌
朝代：元

故人家在河边住，吏部书从天上来。愧我挂冠归去晚，柳花飞尽楝花开。
书浍沟杨氏壁二首·其二
作者：萨都剌
朝代：元

杨柳人家春昼长，落花庭院燕飞忙。买鱼沽酒黄河上，傲杀南风三月强。
书高贤坊
作者：萨都剌
朝代：元

穿松翠滴青骢马，过雨凉生白苧衣。三月已过四月半，柳花开尽楝花飞。
云中过龙潭紫微观访道士不值
作者：萨都剌
朝代：元

道人已跨龙潭鹤，童子能煎雀舌茶。一夜山中满林雪，客来无处觅梅花。
云际感兴
作者：萨都剌
朝代：元

昨日登芝峰，兹晨陟云岭。俯视城中居，万瓦落深井。风露洒洒生秋寒，飞泉落涧声潺湲。笋舆轧轧度修竹，石阑曲曲跻层峦。层峦绝顶天尺五，我欲排云击天鼓。九关虎豹不须惊，吐胆开心见天语。天鼓不可击，天门何日开。请君听我《紫芝曲》，手招白云归去来。
京口城南次集
作者：萨都剌
朝代：元

野荠花开春欲尽，山樱子落雨初晴。酒醒骑马踏花去，门外绿阴无数生。雨深绿叶樱桃肥，日长青草蝴蝶飞。江南三月春欲尽，白马王孙游不归。
京口城南次集·其一
作者：萨都剌
朝代：元

野荠花开春欲尽，山樱子落雨初晴。酒醒骑马踏花去，门外绿阴无数生。
京口城南次集·其二
作者：萨都剌
朝代：元
体裁：诗

雨深绿叶樱桃肥，日长青草蝴蝶飞。江南三月春欲尽，白马王孙游不归。
京口寒夜和葛秀才床字韵
作者：萨都剌
朝代：元

秋高马肥弓力强，山空木落天雨霜。边庭晏然草不动，汉家将军一丈长。江南地湿小臣病，闭户一月不下床。愿言昭代举天网，亦有枳棘栖鸾凰。
京城春日
作者：萨都剌
朝代：元

燕姬白马青丝缰，短鞭窄袖银镫光。御沟饮马重回首，贪看杨花飞过墙。
京城春暮
作者：萨都剌
朝代：元

三月京城飞柳花，燕姬白马小红车。旌旗日暖将军府，弦管春深宰相家。小海银鱼吹白浪，层楼珠酒出红霞。蹇驴破帽杜陵客，献赋归来日未斜。
京城立春
作者：萨都剌
朝代：元

燕姬白马青丝缰，短衣窄袖银？光。御沟饮马不回首，贪看柳花飞过墙。
京城立春
作者：萨都剌
朝代：元
体裁：七言绝句

燕姬白马青丝缰，短衣窄袖银�光。御沟饮马不回首，贪看柳花飞过墙。
京城访揭曼硕秘书
作者：萨都剌
朝代：元

城中车马多如云，载酒问字无一人。碧桃花开光艳艳，砚池水暖波粼粼。先生楷书白昼静，家童画纸乌丝匀。落花满地送客去，十年不见江南春。
京师春夜呈宋礼部
作者：萨都剌
朝代：元

柳色无端染翠裙，官街车马去纷纷。莺花御苑春多少，漏箭宫壶夜几分。金缕悠扬燕市月，玉箫缭绕凤楼云。太平天子恩如海，亦遣馀音客枕闻。
仆官燕南照磨大名文济王重赐綵二端赋诗以谢
作者：萨都剌
朝代：元

夜梦东南五色云，晓闻使者已临门。府中重遣年前赐，幕下多承望外恩。芝草暖霞浮露綵，藕丝秋水织霜痕。何因得侍西园宴，宫锦淋漓献寿樽。
休上人见访
作者：萨都剌
朝代：元

京口参军门不出，鹤林老子轿相过。主人病久来车少，门巷秋深落叶多。金帐人趋新党项，尘寰谁识病维摩。如何与子谈诗夜，腊雪空林落冻柯。
会杜清碧
作者：萨都剌
朝代：元

夜宿武夷山，乃是杜清叟。清谈道人同，险路山鬼走。出门视河汉，危梯挂星斗。白露满芙蓉，清寒夜深久。我识杜清碧，深居武夷山。采药紫芝岭，行歌白云间。天根深可蹑，月窟高可攀。天子召不起，道人閒往还。
会杜清碧·其一
作者：萨都剌
朝代：元

夜宿武夷山，乃是杜清叟。清谈道人同，险路山鬼走。出门视河汉，危梯挂星斗。白露满芙蓉，清寒夜深久。
会杜清碧·其二
作者：萨都剌
朝代：元

我识杜清碧，深居武夷山。采药紫芝岭，行歌白云间。天根深可蹑，月窟高可攀。天子召不起，道人閒往还。
余与观志能俱以公事赴北舟至梁山泊时荷花盛开风雨大至舟不相接遂泊芦苇中余折芦一叶题诗其上寄志能
作者：萨都剌
朝代：元

题诗芦叶雨斑斑，底事诗人不奈閒。满浦荷花开欲遍，客程五月过梁山。
偕侍御郭翰卿过钟山大崇禧万寿寺文皇潜邸所建御榻在焉侍御索诗因为赋此
作者：萨都剌
朝代：元

虎踞龙蟠王气多，云深石磴碧嵯峨。珠峰独占金陵胜，宝地尝经翠辇过。花草旧曾沾雨露，殿台今已近星河。登高愿效封人祝，万岁千秋保太和。
偕廉公亮游钟山
作者：萨都剌
朝代：元

十里松风吹酒醒，马头云气碧崚嶒。空山落叶时闻雨，古塔疏林夜见灯。胜地难逢今日会，旧游却记向年曾。使君五老峰前去，应有新诗寄病僧。
偕杨善卿丘以敬刘载民游法云寺以色即是空分韵得即字
作者：萨都剌
朝代：元

驾言招提游，系马日之夕。黍酒浓滴珠，松风暗笼漆。朝士昼鸣珂，山僧夜飞锡。凤台锦袍人，可望不可即。
偕赵逢吉避暑石头城日暮余归逢吉留宿山中次日寄逢吉并长老圭白岩
作者：萨都剌
朝代：元

竹下一僧坐，城头独客还。星河下平地，风露满空山。犬吠松林外，灯明石壁间。故人借禅榻，心共白云閒。
偶成
作者：萨都剌
朝代：元

买鱼酤酒消长日，高树清风燕子閒。却倚天南望天北，隔江青处是谁山。
偶成
作者：萨都剌
朝代：元

买鱼酤酒消长日，高树清风燕子閒。却倚天南望天北，隔江青处是谁山。自许痴儿了公事，肯教俗子议清流。明日醉骑五花马，吹箫踏月过扬州。疏帘日午花阴直，高柳清风语燕閒。默坐焚香点周易，软红不到小屏山。
偶成三首·其三
作者：萨都剌
朝代：元

疏帘日午花阴直，高柳清风语燕閒。默坐焚香点周易，软红不到小屏山。
偶成三首·其二
作者：萨都剌
朝代：元

自许痴儿了公事，肯教俗子议清流。明日醉骑五花马，吹箫踏月过扬州。
偶题清凉境界
作者：萨都剌
朝代：元

今日清凉境，明朝剑水心。酒堪消客况，泉可洗尘襟。佛古荒苔藓，林深繁绿阴。樵歌山路晚，馀兴付归禽。
元子游戏竹木
作者：萨都剌
朝代：元

元君磊落谁与同，秃笔一扫俗子空。萧条瘦竹卧疏雨，槎枒老树悬春风。野人卧病在京口，见君此画心神融。何人识此岁寒景，为我进入蓬莱宫。
元统乙亥余录囚至沧州坐清风楼
作者：萨都剌
朝代：元

晋代繁华地，如今有此楼。暮云连海溆，明月满沧州。归鸟如云过，飞星拂瓦流。城南秋水尽，寂寞采莲舟。
元统乙亥余除闽宪知事未行立春十日参政许可用惠茶赋此以谢
作者：萨都剌
朝代：元

春到人间才十日，东风先过玉川家。紫薇书寄斜封印，黄阁香分上赐茶。秋露有声浮薤叶，夜窗无梦到梅花。清风两腋归何处？直上三山看海霞。
元统乙亥岁集贤学士济尔噶台奉旨代祀真定路玉华宫睿宗仁圣景襄皇帝影堂仆备监礼
作者：萨都剌
朝代：元

大帝天香出内宫，孝思与世总无穷。百年礼乐行三献，一派箫韶起半空。使者领班云气里，女仙摇佩月明中。小臣监礼陪清列，两袖葵花映烛红。
入闽过松陵和王伯循所题
作者：萨都剌
朝代：元

广陵城里别匆匆，一去三山隔万重。日暮江东寄相忆，欲从秋水剪芙蓉。
兰溪舟中
作者：萨都剌
朝代：元

水底霞天鱼尾赤，春波绿占白鸥汀。越船一叶兰溪上，载得金华一半青。
兰皋曲
作者：萨都剌
朝代：元

溪水长涵幽草芳，春溪露滴兰叶光。美人日暮采兰去，风吹露湿芙蓉裳。芙蓉为裳兰结佩，玉立亭亭临水际。天寒袖薄人不知，疏雨兰苕鸣翡翠。幽兰日日吹古香，美人不来溪水长。
兴圣寺即事三首
作者：萨都剌
朝代：元

宫阶白日杏花落，深院朱帘燕子飞。回首人间春又老，将军白马几时归。御厨香动晚分羹，七宝玻瓈柈柈承。白面内官呼小字，隔帘传旨赐中丞。二月深宫花似锦，柳丝垂地怯风吹。御阶春水多三尺，丞相游湖太液池。
兴圣寺即事三首·其一
作者：萨都剌
朝代：元

宫阶白日杏花落，深院朱帘燕子飞。回首人间春又老，将军白马几时归。
兴圣寺即事三首·其三
作者：萨都剌
朝代：元

二月深宫花似锦，柳丝垂地怯风吹。御阶春水多三尺，丞相游湖太液池。
兴圣寺即事三首·其二
作者：萨都剌
朝代：元

御厨香动晚分羹，七宝玻瓈柈柈承。白面内官呼小字，隔帘传旨赐中丞。
再泊钓台次鲜于伯机韵
作者：萨都剌
朝代：元

富春山下桐江渡，今古舟车南北路。敢将一片利名心，重宿高人钓游处。客星去后无人住，苍山白水还朝暮。沙鸥也解避红尘，见人飞上沧洲去。
再游崇禧寺
作者：萨都剌
朝代：元

野人再到城南寺，临水芙蓉次第开。新酒瓦盆青映竹，旧题石壁绿封苔。夕阳半岭牛羊下，秋色满天鸿雁来。独有新亭天地阔，不须挥泪洒蒿莱。
再过梁山泊有怀观志能
作者：萨都剌
朝代：元

故人同出不同归，云水微茫入梦思。记得题诗向芦叶，满湖风雨似来时。灯火官船夜睡迟，满湖风露袭人衣。无端惊起沙头雁，明月芦花各自飞。
再过梁山泊有怀观志能·其一
作者：萨都剌
朝代：元

故人同出不同归，云水微茫入梦思。记得题诗向芦叶，满湖风雨似来时。
再过梁山泊有怀观志能·其二
作者：萨都剌
朝代：元

灯火官船夜睡迟，满湖风露袭人衣。无端惊起沙头雁，明月芦花各自飞。
再过界首驿
作者：萨都剌
朝代：元

二月好风吹渡淮，满湖春水绿如苔。官船到岸人多识，楚馆题诗客又来。近水人家杨柳暗，禁烟时节杏花开。一官迢递三山远，海上星槎几日回。
再过钟山大禧万寿寺有感
作者：萨都剌
朝代：元

紫翠烟霞出上方，游人登览忆先皇。石阑空见岩花落，翠辇不来山路荒。此日风云消王气，旧时草木染天香。夜深行殿无人到，应有山灵护御床。
冶城三月晦日
作者：萨都剌
朝代：元

雨前雨后莺乱啼，城南城北花交飞。江南儿女裁苧衣；燕京游子何时归。
凌波曲
作者：萨都剌
朝代：元

吴蚕入茧双鸳绮，绣缕团花金凤尾。昔时啼艳晓妆慵，满眼春娇扶不起。昔时解带罗袜松，玉尖微露生春红。翩翩白练轻舒卷，笋萚初翻宫样软。三尺春云入手轻，一钩新月凌波浅。象床舞罢娇无力，雁沙踏破参差迹。金莲窄小不堪行，独倚东风玉阶立。
凤凰台为御史大夫易释董公同赋
作者：萨都剌
朝代：元

六朝歌舞豪华歇，商女犹能唱《后庭》。千载江山围故国，几番风雨入空城。凤凰飞去梧桐老，燕子归来杨柳青。白面书生空吊古，日陪骢马绣衣行。
凤凰台怀古
作者：萨都剌
朝代：元

凤凰一去不复返，竹实桐花空满庭。暮雨楼台连野寺，秋风鼓角动边城。水边万井吴烟白，天外三山楚树青。不见骑鲸李公子，几回惆怅此中行。
凤凰台望祭进士郑复初录事
作者：萨都剌
朝代：元

已矣郑录事，功名与愿违。须翘如插戟，体弱不胜衣。白日长江去，青山何处归。崇台三酹酒，目断雁南飞。
初到闽
作者：萨都剌
朝代：元

旧说榕乡好，来游鬓已丝。片云山对户，一雨水平墀。绿袖持蕉叶，丹林压荔枝。城闉南有市，灯火夜眠迟。
初夏淮安道中
作者：萨都剌
朝代：元

鱼虾泼泼初出网，梅杏青青已著枝。满树嫩晴春雨歇，行人四月过准时。
别江州总管真定王克绍
作者：萨都剌
朝代：元

我识文章王太守，不知几日上浔阳。琵琶亭前好明月，香炉峰头多夜光。吟诗写字午衙静，打鼓劝农春社忙。万一公馀颇相忆，寄诗应到荔枝乡。
到闽二首
作者：萨都剌
朝代：元

朔雪蛮烟总备尝，白头才到荔枝乡。浮云不阻怀贤意，得扫寒芜拜紫阳。潮水通城蚬蛤肥，万株红荔艳晴晖。守臣只恐山飞去，高筑闉阇锁翠微。
到闽二首·其一
作者：萨都剌
朝代：元
体裁：诗

朔雪蛮烟总备尝，白头才到荔枝乡。浮云不阻怀贤意，得扫寒芜拜紫阳。
到闽二首·其二
作者：萨都剌
朝代：元

潮水通城蚬蛤肥，万株红荔艳晴晖。守臣只恐山飞去，高筑闉阇锁翠微。
北上别郑文学
作者：萨都剌
朝代：元

朔风吹散鸿雁群，郎君上马气如云。绕街鞭影拂河汉，毳袍貂帽文将军。扶桑日出马上见，金鸡一声天下闻。青灯细雨坐官舍，遥忆江南郑广文。
北人上冢
作者：萨都剌
朝代：元

南人城南逢清明，北人望北号哭声。人生何处问南北，春秋霜露俱含情。天涯芳草何青青，杜鹃口血花冥冥。酪浆一壶麦一饭，香火照日藏流萤。自言家住大河北，闽巅相望六十六。血气寻寻呼应声，音容皎皎常在目。虚名薄利非良图，故山松柏号夜狐。儿身有禄亲不待，亲坟无主儿义辜。低头再拜襟尽血，行路人情为惨切。纸灰低拂绿杨风，杯沥浇残沙上月。人言朔客铁心肠，谁无半饷情惨伤。游宦既知离别苦，何如拂衣归故乡。
北风行送王君实
作者：萨都剌
朝代：元

北风日日吹浮云，西南一星光射门。出门见客钳口坐，打马送君收泪痕。钳口祇自知，吞泪竟何益。木叶下玄霜，日日北风急。北风吹浅淮水波，坐见白日愁云多。九关虎豹卧不动，奈尔狐狸燕雀何。
升龙观九日海棠杏花开二首
作者：萨都剌
朝代：元

九日江南风日暖，海棠花间杏花开。升龙观里春光早，为是先承雨露来。鼎湖龙去御床空，辇路花开旧日红。九日人间春色早，不堪草木见秋风。
升龙观九日海棠杏花开二首·其一
作者：萨都剌
朝代：元

九日江南风日暖，海棠花间杏花开。升龙观里春光早，为是先承雨露来。
升龙观九日海棠杏花开二首·其二
作者：萨都剌
朝代：元

鼎湖龙去御床空，辇路花开旧日红。九日人间春色早，不堪草木见秋风。
升龙观夜烧香印上有吕洞宾老树精
作者：萨都剌
朝代：元

兰风吹动吕仙影，老树槎牙吐暮秋。夜静药炉丹火现，月明神剑夜光浮。已知浩气无穷尽，不到心灰未肯休。铁笛一声吹雪散，碧云飞过岳阳楼。
南台月
作者：萨都剌
朝代：元

城南江上逢中秋，城南石梁初截流。长虹一道贯秋色，中分百里江南州。残露消尽鱼尾黑，金蛇翻动三江白。冰轮拥出碧玻瓈，照见钓龙台上客。台中之客怀古心，黄河太华三登临。今年携月醉台畔，越水越山为月吟。无诸城里人如海，无诸故冢埋残霭。无诸台上草离离，龙去台空三十载。昔龙已去江悠悠，今龙虽在人未求。怀珠岂立此台下，要上黄金台上钩。乾坤四顾渺空阔，诗书亢气行勃勃。合沙古谶此其时，天下英雄求一决。南台月照男儿面，岂照男儿心与肝。燕山买骏金万斛，万里西风一剑寒。
南安道中
作者：萨都剌
朝代：元

笋舆初下上江船，无数青山入枕边。几处猿啼愁入瘴，五更鸡叫梦朝天。不堪岁月如流水，赖有文章似涌泉。归日乡人问何往，云从海上觅神仙。
卜算子泊吴江夜见孤雁
作者：萨都剌
朝代：元
体裁：词

明月丽长空，水净秋宵永。悄无鸟鹊向南飞，但见孤鸿影。自离边塞路，偏耐江波静。西风鸣宿梦魂单，霜落蒹葭冷。
去吴留别于寿道陈子平诸友
作者：萨都剌
朝代：元

吴堤杨柳雨霏霏，四月犹寒总夹衣。此去孤舟无好伴，空江惟见白鸥飞。一尊判袂阖闾城，莫指青山管送行。芳草绿波千万里，不闻杜宇也伤情。
去吴留别于寿道陈子平诸友·其一
作者：萨都剌
朝代：元

吴堤杨柳雨霏霏，四月犹寒总夹衣。此去孤舟无好伴，空江惟见白鸥飞。
去吴留别干寿道陈子平诸友
作者：萨都剌
朝代：元

一尊判袂阖闾城，莫指青山管送行。芳草绿波千万里，不闻杜宇也伤情。
句容道中遇雪
作者：萨都剌
朝代：元

何处吴姬压酒家，短衣匹马路盘斜。东风不识陈宫恨，一路吹开玉树花。
句曲赠清玄道士陈玉泉朝京还山复拜广陵观
作者：萨都剌
朝代：元

清玄道士骑黄鹤，曾向春班趁早朝。香动螭头云气暗，路回龙尾佩声遥。还山去采泉中玉，洗耳终亡树上瓢。闻说淮南招桂隐，渡江明月听吹箫。
吉安道中
作者：萨都剌
朝代：元

西风吹雁不成行，万里孤舟下夕阳。度峡冷风攲客帽，卷帘凉月落琴床。江湖水满鸥偏乐，花柳春深马正忙。又看青原山色好，故乡归计喜相将。
同克明曹生清明日登北固山和韵
作者：萨都剌
朝代：元

三月二日风日暖，千家万家桃李开。少年白日骑马去，满城红雨拂面来。共君且饮酒一斗，处世不必歌七哀。孙刘事业果何在，百年断石生莓苔。
同友人扬子江送客
作者：萨都剌
朝代：元

将军之马骏且雄，葛仙骑之如游龙。金陵之酒香且冽，葛仙饮之豪兴发。马上送客扬子津，下马饮客金陵春。主人上马客已渡，回首江南江北人。
同吴郎饮道院
作者：萨都剌
朝代：元

三月江南飞柳花，松间童子脸如霞。旋呼采石仙人酒，来醉山阴道士家。西日下城人影散，东风吹马帽檐斜。吴郎今夜瓜州渡，回首江头月满沙。
同吴郎饮道院
作者：萨都剌
朝代：元

三月江南飞柳花，松间童子脸如霞。旋酤采石仙人酒，来访山阴道士家。落日下城人影散，东风吹马帽檐斜。吴郎今夜孤舟渡，回首江心月半沙。
同张伯雨过凝神庵因观宋高宗所赐蒲衣道士张达道白羽扇
作者：萨都剌
朝代：元

晴日赤山湖水明，湖中山影一眉青。蒲衣道士无人识，羽扇年年落凤翎。
同御史王伯循时除广东佥事济扬子江余除燕南照磨
作者：萨都剌
朝代：元

落叶正飞扬子渡，行人又上广陵船。过江载得秋多少，老雁一声霜满天。
同曹克明清明日登北固山次韵·其一
作者：萨都剌
朝代：元

江南三月万花柳，北固山头一回首。东风吹绿扬子江，滟滟江波泻春酒。况乃又是清明天，元从一饮三百钱。英雄一去几千载，当年饮者今何在。陌上家家列纸钱，孙刘高冢何人拜。
同曹克明清明日登北固山次韵·其二
作者：萨都剌
朝代：元

三月二日风日暖，千家万家桃杏开。白日少年骑马过，红雨满城排面来。共君且须饮一斗，处世不必歌《七哀》。孙刘事业今何在，百年狠石生莓苔。
同朱舜咨王伯循登金山妙高台
作者：萨都剌
朝代：元

几年无此客，同上妙高台。落日地中去，长江天际来。英雄成往事，岁月付衔杯。无限登临意，舟人莫重催。
吴僧子庭古木竹
作者：萨都剌
朝代：元

岁寒古木性所爱，况有此君初附之。江湖眼明世无几，太息不生元祐时。
吴姬曲
作者：萨都剌
朝代：元

皎皎红罗幕，高高碧云楼。娟娟一美人，炯炯露双眸。郎居柳浦头，妾住鹤沙尾。好风吹花来，同泛春江水。
吴山女道士
作者：萨都剌
朝代：元

不见辽东丁令威，旧游城郭昔人非。镜中春去青鸾老，华表山空白鹤归。石竹泪乾斑雨在，玉箫声断綵云飞。洞门花落无人扫，独坐苍苔补道衣。
吴桥县古河堤
作者：萨都剌
朝代：元

迢迢古河堤，隐隐若城势。古来黄河流，而今作耕地。都邑变通津，沧海化为尘。堤长燕麦秀，不见筑堤人。
吴真人京馆画壁
作者：萨都剌
朝代：元

砚池花落丹水香，步虚白日声琅琅。江南道士爱潇洒，新粉素壁如秋霜。王郎酒酣衫袖湿，醉眼朦胧电光急。玄龙云重雨脚斜，白兔秋高月中泣。倦游借榻日观东，恍忽夜梦三湘中。鹧鸪声断江路远，青林雨暗春濛濛。
和全子仁
作者：萨都剌
朝代：元

毗陵公子醉昏昏，白面迎风散酒痕。几度小红楼畔月，有人吟倚掩重门。
和参政王继学海南初还韵
作者：萨都剌
朝代：元

飘零南北与东西，倦鸟投林未许栖。灯下冷风山鬼到，岭南春雨竹鸡啼。炎天海国瘴烟合，深夜蛮乡客语低。昔日持书乌府上，五花骢马凿霜蹄。
和友人招饮
作者：萨都剌
朝代：元

山人开瓮满园香，短简招呼白面郎。瘦马踏泥春巷去，一林烟雨杏梅黄。
和友人游鹤林韵
作者：萨都剌
朝代：元

何人结屋山之阻，剩水残山半间与。竹院东风僧未归，落日楼台自铃语。刘家事业今沉沦，空馀黄鹄青嶙峋。孙家气概果何在，当时未必分伪真。可怜处士若冯道，安得骂贼如张巡。百年往事空白日，万山花落如红尘。不如扫地倾二斗，径造何必问主人。东廊西廊云不扫，白鹤归来立华表。沈郎敲棋山鸟惊，陈郎落笔龙蛇绕。葛公饮酒不论钱，何必三茅求悟道。乌髯白面郭将军，痛哭长歌写怀抱。了公绝若耳不闻，何处深山拾瑶草。倚歌和者病参军，小窗病起风日好。荼䕷满庭香雪晴，柳花帘幕捲春晓。人生乐事当胜游，山堂作者半日留。古来此事谁不乐，只恐人去山灵愁。
和友人游鹤林韵
作者：萨都剌
朝代：元
体裁：古风

何人结屋山之阻，剩水残山半间与。竹院东风僧未归，落日楼台自铃语。刘家事业今沉沦，空馀黄鹄青嶙峋。孙家气概果何在，当时未必分伪真。可怜处士若冯道，安得骂贼如张巡。百年往事空白日，万山花落如红尘。不如扫地倾二斗，径造何必问主人。东廊西廊云不扫，白鹤归来立华表。沈郎敲棋山鸟惊，陈郎落笔龙蛇绕。葛公饮酒不论钱，何必三茅求悟道。乌髯白面郭将军，痛哭长歌写怀抱。了公绝若耳不闻，何处深山拾瑶草。倚歌和者病参军，小窗病起风日好。荼蘼满庭香雪晴，柳花帘幕捲春晓。人生乐事当胜游，山堂作者半日留。古来此事谁不乐，只恐人去山灵愁。
和同年观志能还自武昌咏
作者：萨都剌
朝代：元

短衣匹马走江汉，山川历历何雄哉。汉阳风紧鼓角动，洞庭水深鸿雁来。雪消巴蜀浪翻屋，黄鹤矶下声如雷。是时立马夜呼渡，清江苦竹猿声哀。
和吴赞府斋中十咏 其一 焦桐
作者：萨都剌
朝代：元

怜尔抱奇质，无香已自焚。材高初偶得，音古更谁闻。天海空遗操，冰霜见裂纹。中官方煮鹤，终得舍夫君。
和吴赞府斋中十咏 其七 尘镜
作者：萨都剌
朝代：元

古镜色如墨，千年独此留。玉台尘网暗，珠匣土花浮。莫笑尘埃满，曾令鬼魅愁。蟠龙今已化，云雨梦悠悠。
和吴赞府斋中十咏 其三 破砚
作者：萨都剌
朝代：元

巨璞何人凿，磨穿偶至今。系文虚绿润，雨气共玄阴。瓦砾开无异，尘埃积转深。明光几携入，往事复何心。
和吴赞府斋中十咏 其九 断碑
作者：萨都剌
朝代：元

零落秋风卧，何年破庙碑。图经愁莫载，耆旧说频移。野烧龟文失，荒台鸟迹疑。遥知千载后，拂拭转堪悲。
和吴赞府斋中十咏 其二 蠹简
作者：萨都剌
朝代：元

六籍灰寒久，名山依旧藏。漆痕微有字，芸草欲无香。后死嗟犹及，斯文岂遽亡。世方珍贝叶，掩卷一凄凉。
和吴赞府斋中十咏 其五 败裘
作者：萨都剌
朝代：元

袭尔亦已久，风霜两袖穿。甘从稚子笑，未受故人怜。雅志逾前古，深期及暮年。累丝今化尽，念汝独依然。
和吴赞府斋中十咏 其八 废檠
作者：萨都剌
朝代：元

不解照珠翠，早同文字盟。何年中路弃，无复向人明。宿雨高斋梦，秋吟废馆情。相看几今夕，及此慨平生。
和吴赞府斋中十咏 其六 旧剑
作者：萨都剌
朝代：元

忆昔蛟龙剑，提携竟出门。红尘走马处，白日报人恩。岁月铜花涩，云烟牛斗昏。凄然中夜舞，回首暗销魂。
和吴赞府斋中十咏 其十 卧钟
作者：萨都剌
朝代：元

龙簴久摧折，深埋奈尔何。耕民谁睥睨，野衲自摩挲。雅奏多年歇，铭文几字讹。斜阳荆棘里，长伴旧铜驼。
和吴赞府斋中十咏 其四 残画
作者：萨都剌
朝代：元

胜境不可得，生绡馀旧图。丹青初彷佛，尘土半模糊。蝴蝶飞疑去，波涛折转无。良工今岂有，为尔一长吁。
和吴赞府斋中十咏·焦桐
作者：萨都剌
朝代：元

怜尔抱奇质，无香已自焚。材高初偶得，音古更谁闻。天海空遗操，冰霜见裂纹。中官方煮鹤，终得舍夫君。六籍灰寒久，名山依旧藏。漆痕微有字，芸草欲无香。后死嗟犹及，斯文岂遽亡。世方珍贝叶，掩卷一凄凉。巨璞何人凿，磨穿偶至今。系文虚绿润，雨气共玄阴。瓦砾开无异，尘埃积转深。明光几携入，往事复何心。胜境不可得，生绡馀旧图。丹青初彷佛，尘土半模糊。蝴蝶飞疑去，波涛折转无。良工今岂有，为尔一长吁。袭尔亦已久，风霜两袖穿。甘从稚子笑，未受故人怜。雅志逾前古，深期及暮年。累丝今化尽，念汝独依然。忆昔蛟龙剑，提携竟出门。红尘走马处，白日报人恩。岁月铜花涩，云烟牛斗昏。凄然中夜舞，回首暗销魂。古镜色如墨，千年独此留。玉台尘网暗，珠匣土花浮。莫笑尘埃满，曾令鬼魅愁。蟠龙今已化，云雨梦悠悠。不解照珠翠，早同文字盟。何年中路弃，无复向人明。宿雨高斋梦，秋吟废馆情。相看几今夕，及此慨平生。零落秋风卧，何年破庙碑。图经愁莫载，耆旧说频移。野烧龟文失，荒台鸟迹疑。遥知千载后，拂拭转堪悲。龙簴久摧折，深埋奈尔何。耕民谁睥睨，野衲自摩挲。雅奏多年歇，铭文几字讹。斜阳荆棘里，长伴旧铜驼。
和张仲举清溪夜行
作者：萨都剌
朝代：元

溪上人家溪树青，溪行野客思冥冥。月光荡水游鱼出，屐齿穿沙宿雁醒。蔓草古陵神道没，枫林夜火鬼祠灵。《后庭》遗曲依然在，商女能歌不忍听。
和权上人
作者：萨都剌
朝代：元

故人久不见，怅望思迟留。白雁寒沙月，黄云老树秋。风霜侵客鬓，鼓角入边愁。满目关河兴，登临倦倚楼。
和王本中直台书事
作者：萨都剌
朝代：元

百尺台中谁夜直，西廊斜月照东廊。五更梦觉春寒甚，帘外梨花满树霜。今日短衣鞭瘦马，每惭同辈说登科。近曾夜直南台上，学得吴儿白苧歌。
和王本中直台书事·其一
作者：萨都剌
朝代：元

百尺台中谁夜直，西廊斜月照东廊。五更梦觉春寒甚，帘外梨花满树霜。
和王本中直台书事·其二
作者：萨都剌
朝代：元

今日短衣鞭瘦马，每惭同辈说登科。近曾夜直南台上，学得吴儿白苧歌。
和经历杨子承晓发山馆
作者：萨都剌
朝代：元

梦回山馆月西斜，曙色千峰动紫霞。杜宇一声山竹裂，鹧鸪飞上野棠花。
和閒閒吴真人二首
作者：萨都剌
朝代：元

几度驱车上京国，五更归梦绕云林。丹炉火伏虎书卧，石钵云寒龙夜吟。天上神仙吴子晋，丹凤楼前驾鹿车。红门下马见天子，袖有一卷养生书。
和閒閒吴真人二首·其一
作者：萨都剌
朝代：元

几度驱车上京国，五更归梦绕云林。丹炉火伏虎书卧，石钵云寒龙夜吟。
和閒閒吴真人二首·其二
作者：萨都剌
朝代：元

天上神仙吴子晋，丹凤楼前驾鹿车。红门下马见天子，袖有一卷养生书。
和韵三茆山呈张伯雨外史
作者：萨都剌
朝代：元

碧桃花落蓬莱宫，银屏甲帐围春风。冰帘卷水玉堂静，白露滴月银床空。仙人夜酌九霞酒，手握北斗倾尊中。梧枝落影凤凰语，幽韵仿佛临苍穹。伐毛洗髓天地老，火鼎夜出芙蓉红。呼龙洞口种瑶草，采药忽遇松间童。茆君自骑一虎去，犹闻珂佩声丁东。武华山人三载别，绿袍赤杖苍髯翁。淮南江上复相见，落日淡淡天无穷。明朝稽首渡江去，楚水清浅银河通。
和韵寄吴城陈敬初
作者：萨都剌
朝代：元

吴江酒熟照行人，春江小雨波粼粼。一樽未尽忽晴日，江头柳花撩乱春。
和韵题石城峭壁
作者：萨都剌
朝代：元

离宫长蓬蒿，画栋落花綵。翠华不复游，空馀石城在。马蹄踏云霞，鸟声隔烟霭。老僧喜客来，山中深似海。
和马伯庸除南台中丞时仆驰驿远迓至京复改徽政以诗赠别
作者：萨都剌
朝代：元

江南驿使路遥遥，远赴龙门望海潮。桂殿且留修月斧，银河未许度星轺。隔花立马听更漏，带月鸣珂趁早朝。祇恐淮南春色动，万竿烟雨绿相招。
和马昂夫登楼有感
作者：萨都剌
朝代：元

倚遍阑干忆往年，南朝民物已萧然。空遗故国山如画，依旧长江浪拍天。市井笙歌今渐少，御街灯火夜相连。青青门外秦淮柳，几度飞花送客船。
和马昂夫赏心亭怀古
作者：萨都剌
朝代：元

景阳宫井绿芜深，空有杨花暗御林。一自朝云归寺里，几回明月到楼心。陈台露冷蛩声苦，楚水波寒雁影沈。白发词臣多感慨，长歌对酒向谁斟。
哭同年进士李竹操经历
作者：萨都剌
朝代：元

进士如公少，何期与死邻。青山归葬骨，白发未封亲。已矣官三郡，哀哉子一人。送君螺水上，呜咽泪沾巾。此去成长别，频将雨泪挥。空江片帆远，落日乱鸦飞。白纸招魂葬，青山有梦归。双亲头似雪，尘暗老莱衣。
哭同年进士李竹操经历·其一
作者：萨都剌
朝代：元

进士如公少，何期与死邻。青山归葬骨，白发未封亲。已矣官三郡，哀哉子一人。送君螺水上，呜咽泪沾巾。
哭同年进士李竹操经历·其二
作者：萨都剌
朝代：元

此去成长别，频将雨泪挥。空江片帆远，落日乱鸦飞。白纸招魂葬，青山有梦归。双亲头似雪，尘暗老莱衣。
喜寿里客厅雪山壁图
作者：萨都剌
朝代：元

一年在京口，雪片冬深大如手。独骑瘦马入谁家，四面云山如户牖。大江东去流无声，金焦二山如水晶。瓜洲江口人不渡，时有蓑笠渔舟横。一年在建业，腊月梅花满城雪。五更冻合石头城，霜风鼓寒冰柱裂。秦淮酒楼高十层，钟山对面如银屏。鹭洲不见二水白，天外失却三山青。一年在镇阳，燕山积雪飞太行。滹沱冰合断人迹，井陉路失迷羊肠。长空万里绝飞鸟，卷地朔风吹马倒。狐裘公子猎城南，茅店酒旗摇树杪。今年入闽关，马蹄出没千万山。瘴烟朝暮气霭霭，石泉日夜声潺潺。雪花半落不到地，但见晴空涌流翠。海头鼓角动边城，木末楼台出僧寺。何人蹇驴踏软沙，出门无处不梅花。江潮入市海船集，水暖游鱼不用叉。良工画出雪色壁，过眼令人忆南北。玉京银阙五云端，待漏何年凤池侧。
四时宫词
作者：萨都剌
朝代：元

御沟涨暖绿潺潺，风细时闻响佩环。芳草宫门金锁闭，柳花帘幕玉钩閒。梦回绣枕听黄鸟，困倚雕阑看白鹇。落尽海棠天不管，修眉惭恨锁春山。日长缝就缕金衣，高柳风轻拂翠眉。閒倚小楼题画扇，但闻别院笑弹棋。主家恩爱有时尽，贱妾心情无限思。又向晚凉新浴罢，琵琶自拨断肠词。宫沟水浅不通潮，凉露瑶街湿翠翘。天晚不闻青玉佩，月明偷弄紫云箫。正宫夜半羊车过，别院秋深鹤驾遥。却把閒情望牛女，银河乌鹊早成桥。
四时宫词·其一
作者：萨都剌
朝代：元

御沟涨暖绿潺潺，风细时闻响佩环。芳草宫门金锁闭，柳花帘幕玉钩閒。梦回绣枕听黄鸟，困倚雕阑看白鹇。落尽海棠天不管，修眉惭恨锁春山。
四时宫词·其三
作者：萨都剌
朝代：元

宫沟水浅不通潮，凉露瑶街湿翠翘。天晚不闻青玉佩，月明偷弄紫云箫。正宫夜半羊车过，别院秋深鹤驾遥。却把閒情望牛女，银河乌鹊早成桥。
四时宫词·其二
作者：萨都剌
朝代：元

日长缝就缕金衣，高柳风轻拂翠眉。閒倚小楼题画扇，但闻别院笑弹棋。主家恩爱有时尽，贱妾心情无限思。又向晚凉新浴罢，琵琶自拨断肠词。
四时宫词四首·其四
作者：萨都剌
朝代：元

悄悄深宫不见人，倚门惟有石麒麟。芙蓉帐冷愁长夜，翡翠帘垂隔小春。天远难通青鸟信，瓦寒欲动白龙鳞。夜深怕有羊车到，自起笼灯照雪尘。
四美亭饯别时雪大作戏赠赵公子
作者：萨都剌
朝代：元

公子青骢马，追游十里遥。风头云叶冻，酒面雪花消。惜别迟回首，何因见舞腰。君归金帐暖，无限可怜宵。
回风波吊孔明先生
作者：萨都剌
朝代：元

大江东流日夜白，已矣英雄不堪说。朔风挟雨过江来，犹向矶头溅腥血。汉家神气四海摇，奸雄贼子相贪饕。二龙雌雄尚未决，将军战骨如山高。先生谋略满怀抱，坐视狂尘不为扫。若非蜀主三顾贤，终只如龙卧南亩。仰天一出摧奸锋，纶巾羽扇生清风。许君义气肝胆裂，兵枢尽在掌握中。赤壁楼船满江夏，伏剑登坛唯叱咤。忠心耿耿天必从，烈火回风山亦赭。可怜一炬功未成，将星已坠西南营。力吹汉水灰未醒，呜呼天命何不平。伫立矶头盼吴越，感慨令人生白发。先生虽死遗表存，大义晶晶明日月。
城南偶兴二首
作者：萨都剌
朝代：元

桃杏花开红映人，池塘水暖绿粼粼。典衣沽酒入城去，报道江南二月春。断桥芳草生含路，隔水杨花飞度城。客里不知春早晚，年年杯酒过清明。
城南偶兴二首·其一
作者：萨都剌
朝代：元

桃杏花开红映人，池塘水暖绿粼粼。典衣沽酒入城去，报道江南二月春。
城南偶兴二首·其二
作者：萨都剌
朝代：元

断桥芳草生含路，隔水杨花飞度城。客里不知春早晚，年年杯酒过清明。
复次前韵东龙江上人
作者：萨都剌
朝代：元

山中酒熟黄鸡肥，闭门索句何瑰奇。何人剥啄急如雨，门前忽见黄冠师。挥毫落纸龙蛇活，愧我无能才思薄。欲师更洒杨柳枝，疟鬼床头敢为恶。
复题平望驿
作者：萨都剌
朝代：元

秋雨黄华下九天，又随归雁过吴川。荒村有火夜投宿，野渡无人秋放船。中酒不堪连夜饮，思家无奈五更前。归来却被青山笑，万丈黄尘两鬓烟。
夏仲书景
作者：萨都剌
朝代：元

阶前萱草花开尽，堂上主人消百忧。门外凉风吹树急，江南五月似凉秋。
夏夜积雨霁阴云不收病坐南轩月复出
作者：萨都剌
朝代：元

积雨已敛云不明，淡月忽出户牖晴。幽人开窗看月色，投入怀抱亦有情。数宵相连尔何在，应驾老蟾出东海。今宵见尔不得眠，未脱人间女儿态。爱渠中夜雪满庭，照出饮颗山脰形。何人此际步微影，玉堂珂佩风泠泠。
夏日游鹤林寺
作者：萨都剌
朝代：元

病馀乘野兴，来扣了翁房。竹笋迸出地，花枝垂过墙。雨声鸣客枕，云气暗僧堂。归路马啼滑，风吹酒面凉。
夜兴
作者：萨都剌
朝代：元

千峰走晴雷，风力吹边雨。层云不成阴，残缺如败堵。山深日易暝，孤馆孰宾主。灯花翳复明，落叶声可数。独立谁与亲，厨人夜深语。
夜发龙潭二首
作者：萨都剌
朝代：元

孤舟一夜发龙湫，水逆风回上石头。暂泊沙洲过夜半，卧听钟鼓是升州。船头夜静天如水，渡口潮平月在江。灯影摇波风不定，老龙吹浪湿篷窗。
夜发龙潭二首·其一
作者：萨都剌
朝代：元

孤舟一夜发龙湫，水逆风回上石头。暂泊沙洲过夜半，卧听钟鼓是升州。
夜发龙潭二首·其二
作者：萨都剌
朝代：元

船头夜静天如水，渡口潮平月在江。灯影摇波风不定，老龙吹浪湿篷窗。
夜坐分韵得此字
作者：萨都剌
朝代：元

逢冬亦欲乡风举，客舍萧条念闾里。夜寒铁马嘶北风，漏下铜壶冻春水。床头斗酒复何为，灯下三豪犹在此。明朝上马气如云，挥剑长歌为君起。
夜坐赠秀才
作者：萨都剌
朝代：元

青原故人贫且穷，燕山野客疲且聋。拥炉不觉残火白，开窗忽见月明东。乃知清景不可得，得诗一笑衰颜红。夜深吹烛且睡去，楼外落雁呼霜风。
夜宿升龙观
作者：萨都剌
朝代：元

旧日宸游地，朱栏护辇纹。龙飞九天雨，鹤梦一龛云。神火丹炉见，仙音客枕闻。殷勤谢道士，深夜礼茅君。
夜宿池阳石墨驿纳凉溪桥文皇南幸江陵驻跸所也徘徊久之赋诗未就忽雷电晦冥风雨大作急趋驿舍秉烛写东壁时至顺壬申五月
作者：萨都剌
朝代：元

圣明天子南巡日，尚想溪桥洗马时。雷电神光犹警跸，草茅贱士敢言诗。山河夜黑鬼神护，雨露春深草木知。松柏如龙入霄汉，行人谓是万年枝。
夜宿金山题金山图
作者：萨都剌
朝代：元

远人夜宿金山寺，坐对画图如梦中。剪烛题诗云气里，不知身已在龙宫。
夜寒独酌·其三
作者：萨都剌
朝代：元

江风吹浪十丈强，孤舟远客愁夜长。何如岁晚在家者，拥炉酌酒天昏黄。蔡州鹅鸭持元济，滹沱马渡悲王郎。杯中有物且须尽，勋业满镜生秋霜。
夜泊钓台
作者：萨都剌
朝代：元

双崖屹立几千仞，下有一叶之孤舟。繁星乱垂光晔晔，长藤古木风飕飕。荒祠幽黑山鬼集，怪石如人水边立。锦峰绣岭云气深，万壑千岩露华滴。山僧对话夜未央，不知风露满衣裳。唤船振锡渡江去，林黑无由归上方。高寒宇宙无人语，乱石滩声溅飞雨。欲从严子借羊裘，坐待船头山月吐。
夜过白马湖
作者：萨都剌
朝代：元

春水满湖芦苇青，鲤鱼吹浪水风腥。舟行未见初更月，一点渔灯落远汀。
大别山
作者：萨都剌
朝代：元

落日在平地，苍茫吴楚秋。人随孤鹤远，天共九江流。风物吞淮海，楼船下鄂州。凭高一登眺，不尽古今愁。
大同驿
作者：萨都剌
朝代：元

题诗洒墨江东驿，笔力犹能挽怒涛。飞骑将军朝出猎，打门县吏夜催徭。天高路远心如水，夜永愁多独过桥。却忆玉堂诸学士，凤池东畔佩声遥。
天灯
作者：萨都剌
朝代：元

高挂长绳百尺馀，直飞红燄上天衢。一包春髓蒸元气，九转灵丹炼太虚。綵凤抱成吞日卵，赤龙衔出照天珠。高高不受飞蛾扑，长使凡人仰面吁。
太平驿即事
作者：萨都剌
朝代：元

驿鼓高悬使者稀，溪云断续树参差。日斜山畔无人语，独立西风数桂枝。
奉和邓善之学士赠陈尧夫教授之作
作者：萨都剌
朝代：元

巴西夫子邓学士，文彩珊珊玉佩琚。天上已无金马诏，人间空有白鹅书。云窗春透松花湿，月殿秋高桂影疏。不见青山埋骨处，水晶宫里是幽居。
奉次参政继学王先生海南还桂林道中韵
作者：萨都剌
朝代：元

空山幽响落林柯，蛮犬呶呶吠碧萝。大庾岭头三月尽，郁孤台下几人过。槟榔雨过鸠鸣急，薜荔云深猿啸多。几度裁诗寄相忆，江南如此奈愁何。
奎章阁感兴
作者：萨都剌
朝代：元

奎章三月文书静，花落春深锁阁门。玉座不移天步远，石碑空有御书存。花落春深似去年，无人再到阁门前。当时济济誇多士，争进文章乞赐钱。
奎章阁感兴·其一
作者：萨都剌
朝代：元

奎章三月文书静，花落春深锁阁门。玉座不移天步远，石碑空有御书存。
奎章阁感兴·其二
作者：萨都剌
朝代：元

花落春深似去年，无人再到阁门前。当时济济誇多士，争进文章乞赐钱。
奎章阁观进皇朝经世大典
作者：萨都剌
朝代：元

文章天子大一统，馆阁词臣日纂脩。方丈奎光悬秘阁，九重春色满龙楼。门开玉钥芸香动，帘捲金钩砚影浮。圣览日长万几暇，墨花流出凤池头。
如梦曲哀燕将军
作者：萨都剌
朝代：元

芙蓉花，为谁好，洞房昨夜将军老。将军老去空铁衣，漆灯照室人不归。宫锦袍，毡帐高，将军夜酌凉蒲萄。蒲萄力重醉不醒，美人犹在珊瑚枕。海子头，谁家楼，绣帘半捲风悠悠。行人谓是将军府，将军不来罢歌舞。将军容，丹砂红，威风凛凛盖世雄。出门千骑塞行路，今日萧萧去何处。平村曲，春水绿，将军猎回曾此宿。将军一去成荒邱，依旧平村春水流。皂雕鹰，紫骝马，将军围猎平沙野。朔风萧萧吹野寒，将军战马游不还。将军功，世莫比，皇都甲第连云起。将军一去空锁门，上马台边无一人。皓齿歌，细腰舞，绿窗朱户将军府。将军老去无少年，为野草兮为荒田。如花人，樱桃唇，傍人近前丞相嗔。繁华日日笙歌动，世事悠悠总如梦。朝作乐，暮作乐，朝暮杯盘金错落。日出欲尽东方明，欢乐未已悲哀生。
如梦曲哀燕将军·其一
作者：萨都剌
朝代：元

芙蓉花，为谁好，洞房昨夜将军老。将军老去空铁衣，漆灯照室人不归。
如梦曲哀燕将军·其七
作者：萨都剌
朝代：元

将军功，世莫比，皇都甲第连云起。将军一去空锁门，上马台边无一人。
如梦曲哀燕将军·其三
作者：萨都剌
朝代：元

海子头，谁家楼，绣帘半捲风悠悠。行人谓是将军府，将军不来罢歌舞。
如梦曲哀燕将军·其九
作者：萨都剌
朝代：元

如花人，樱桃唇，傍人近前丞相嗔。繁华日日笙歌动，世事悠悠总如梦。
如梦曲哀燕将军·其二
作者：萨都剌
朝代：元

宫锦袍，毡帐高，将军夜酌凉蒲萄。蒲萄力重醉不醒，美人犹在珊瑚枕。
如梦曲哀燕将军·其五
作者：萨都剌
朝代：元

平村曲，春水绿，将军猎回曾此宿。将军一去成荒邱，依旧平村春水流。
如梦曲哀燕将军·其八
作者：萨都剌
朝代：元

皓齿歌，细腰舞，绿窗朱户将军府。将军老去无少年，为野草兮为荒田。
如梦曲哀燕将军·其六
作者：萨都剌
朝代：元

皂雕鹰，紫骝马，将军围猎平沙野。朔风萧萧吹野寒，将军战马游不还。
如梦曲哀燕将军·其十
作者：萨都剌
朝代：元

朝作乐，暮作乐，朝暮杯盘金错落。日出欲尽东方明，欢乐未已悲哀生。
如梦曲哀燕将军·其四
作者：萨都剌
朝代：元

将军容，丹砂红，威风凛凛盖世雄。出门千骑塞行路，今日萧萧去何处。
姑苏台奉别侍御王继学
作者：萨都剌
朝代：元

骢马霜台好使君，碧罗衫色透春云。帘垂绶带虾须细，烛剪金钗燕尾分。四海名高瞻北斗，五弦调古和《南薰》。姑苏台下人无数，争看门生拜主文。
威武曲
作者：萨都剌
朝代：元

桓桓燕将军，威武天下一。赤面注丹砂，虬髯如插戟。当年意气何鹰扬，手扶天子登龙床。五年垂拱如尧汤，白日骑龙升上苍。桓桓燕将军，威武何可量。熹微日色出东方，早令一出照八方。毋使三月人皇皇，毋使三月人皇皇。
季夏游杭灵隐诸峰
作者：萨都剌
朝代：元

佛国群山快我登，烟霞踏破几层层。三天竺畔全无暑，六月松阴尺五冰。
季子庙
作者：萨都剌
朝代：元

公子不来春草绿，故宫禾黍亦离离。沸原尚有千年井，古篆犹存十字碑。去国一身轻似叶，归田两鬓细如丝。李家兄弟一朝暮，羞见延陵季子祠。
安分
作者：萨都剌
朝代：元

心求安乐少思钱，无辱无荣本自然。春日赏花惟贳酒，冬天踏雪旋添绵。频将棋局消长日，时爇香薰篆细烟。万事皆由天理顺，何愁衣禄不周全。
客中九日
作者：萨都剌
朝代：元

寥落天涯岁月赊，每逢佳节苦思家。无钱沽得邻家酒，不敢开窗看菊花。佳节相逢作远商，菊花不异故人乡。无钱沽得邻家酒，一度孤吟一断肠。
客中九日·其一
作者：萨都剌
朝代：元

寥落天涯岁月赊，每逢佳节苦思家。无钱沽得邻家酒，不敢开窗看菊花。
客中九日·其二
作者：萨都剌
朝代：元

佳节相逢作远商，菊花不异故人乡。无钱沽得邻家酒，一度孤吟一断肠。
宣化江阻风
作者：萨都剌
朝代：元

渡口无人上野航，白头巨浪自冲撞。东风三日不肯住，吹送杨花飞度江。
宣政同知燕京闾报国哀时文皇晏驾
作者：萨都剌
朝代：元

雨倾盆，风掷瓦，白髯使者能骑马。相逢官长马不下，马上云云泪盈把。天柱倾，天不晴，白髯使者东南行。东南山水失颜色，一夕秋风来上京。
宣政同知燕京闾报国哀时文皇晏驾·其一
作者：萨都剌
朝代：元

雨倾盆，风掷瓦，白髯使者能骑马。相逢官长马不下，马上云云泪盈把。
宣政同知燕京闾报国哀时文皇晏驾·其二
作者：萨都剌
朝代：元

天柱倾，天不晴，白髯使者东南行。东南山水失颜色，一夕秋风来上京。
宫词
作者：萨都剌
朝代：元

骏马骄嘶懒著鞭，晚凉骑过御楼前。宫娥不识中书令，借问谁家美少年。
宴回
作者：萨都剌
朝代：元

两行老柏参天翠，银烛青骢御史回。深夜酒阑人散后，独留明月照霜台。
宿丹阳普照院
作者：萨都剌
朝代：元

闭门三月听秋雨，酒醒丹阳客未归。明日新晴练湖去，藕花无数落红衣。灯火僧房伴寂寥，小凉天气入青袍。夜深为倚西廊柱，药杵一声秋月高。
宿丹阳普照院·其一
作者：萨都剌
朝代：元

闭门三月听秋雨，酒醒丹阳客未归。明日新晴练湖去，藕花无数落红衣。
宿丹阳普照院·其二
作者：萨都剌
朝代：元

灯火僧房伴寂寥，小凉天气入青袍。夜深为倚西廊柱，药杵一声秋月高。
宿乌石驿
作者：萨都剌
朝代：元

云起乌石峰，雨洒紫溪岭。孤馆如山深，愁人觉宵永。灯花剪复开，风竹乱不整。清晨渡闽关，南斗落衣领。好写度关诗，点笔题石笋。
宿化阁渡口阻风
作者：萨都剌
朝代：元

江船日午无人渡，渡口人家尽不罾。却忆吴姬新压酒，钟山对岸是金陵。艇子渡江何日回，石头城下浪如雷。淮南春色知多少，一树樱桃带雨开。客船伐鼓春江暮，水面鱼龙出浪花。今夜石头城下泊，买鱼沽酒向谁家。
宿化阁渡口阻风·其一
作者：萨都剌
朝代：元

江船日午无人渡，渡口人家尽不罾。却忆吴姬新压酒，钟山对岸是金陵。
宿化阁渡口阻风·其三
作者：萨都剌
朝代：元

客船伐鼓春江暮，水面鱼龙出浪花。今夜石头城下泊，买鱼沽酒向谁家。
宿化阁渡口阻风·其二
作者：萨都剌
朝代：元

艇子渡江何日回，石头城下浪如雷。淮南春色知多少，一树樱桃带雨开。
宿台山寺绝顶
作者：萨都剌
朝代：元

江白潮已来，山黑月未出。树杪一灯明，云房人独宿。近水星动摇，河汉下垂屋。四月夜深寒，繁露在脩竹。
宿因胜庄
作者：萨都剌
朝代：元

竹院亦幽雅，参禅愧未能。梦回僧枕雨，花落佛龛灯。风响过墙竹，窗摇挂树藤。裁诗题素壁，聊尔记吾曾。
宿因胜庄
作者：萨都剌
朝代：元

薄莫雨初作，客愁行路难。长风吹短发，平地走惊湍。云气千山暝，松声五月寒。小窗僧话久，亦学坐蒲团。竹院亦幽雅，参禅愧未能。梦回僧枕雨，花落佛龛灯。风响过墙竹，窗摇挂树藤。裁诗题素壁，聊尔记吾曾。
宿因胜庄·其一
作者：萨都剌
朝代：元

薄莫雨初作，客愁行路难。长风吹短发，平地走惊湍。云气千山暝，松声五月寒。小窗僧话久，亦学坐蒲团。
宿大横驿
作者：萨都剌
朝代：元

灯火明沙渡，牛羊过水西。村舂干涧落，野店四山齐。桂树偏宜月，人家尽向溪。秋蟾莫相恼，惟听度关鸡。
宿延陵昌国寺书于上人房二首
作者：萨都剌
朝代：元

旧日延陵客子家，只今门巷满桑麻。姑苏回首神游处，无限春风野荠花。东风吹水碧粼粼，雨过村村野色新。小艇延陵庙前去，荇花开尽野塘春。
宿延陵昌国寺书于上人房二首·其一
作者：萨都剌
朝代：元

旧日延陵客子家，只今门巷满桑麻。姑苏回首神游处，无限春风野荠花。
宿延陵昌国寺书于上人房二首·其二
作者：萨都剌
朝代：元

东风吹水碧粼粼，雨过村村野色新。小艇延陵庙前去，荇花开尽野塘春。
宿曲阳仙馆
作者：萨都剌
朝代：元

天际三峰横紫烟，山前山后尽芝田。楼台木末疑无路，鸡犬云中半是仙。白石经年皆化玉，青松尽日只闻泉。曲林三馆幽深处，一夜重楼听雨眠。
宿武夷
作者：萨都剌
朝代：元

舣舟山水间，借问武夷观。月挂水晶帘，风吹紫霞幔。鸡犬过云间，笙乐度天半。传语武夷君，酒熟幸相唤。
宿洞神宫春晓书事
作者：萨都剌
朝代：元

道人睡起窗月白，饭熟黄粱鸡乱啼。门外卖花声已过，街头春雨竟成泥。
宿淮南长芦寺
作者：萨都剌
朝代：元

柳花漠漠春归寺，芦叶青青晚渡江。屋角松声撼风雨，道人一夜不开窗。
宿玄洲精舍芝菌阁别张伯雨二首
作者：萨都剌
朝代：元

一到茆山三日留，满山风雨过中秋。云行松树高低见，日落涧水东西流。外史相邀登菌阁，此身只合往瀛洲。它年丛桂结招隐，野服愿随麋鹿游。竹树忽闻乾鹊鸣，明朝归计候新晴。小楼无处有秋意，暗雨空山如海声。叶落窗虚开鹤步，峰回路合断人行。谁知昨夜玄洲客，剪烛题诗过二更。
宿玄洲精舍芝菌阁别张伯雨二首·其一
作者：萨都剌
朝代：元

一到茆山三日留，满山风雨过中秋。云行松树高低见，日落涧水东西流。外史相邀登菌阁，此身只合往瀛洲。它年丛桂结招隐，野服愿随麋鹿游。
宿玄洲精舍芝菌阁别张伯雨二首·其二
作者：萨都剌
朝代：元

竹树忽闻乾鹊鸣，明朝归计候新晴。小楼无处有秋意，暗雨空山如海声。叶落窗虚开鹤步，峰回路合断人行。谁知昨夜玄洲客，剪烛题诗过二更。
宿经山寺二首
作者：萨都剌
朝代：元

野人一宿经山寺，十里松声半夜潮。何日挂冠寻旧隐，山中应有故人招。山中酒熟客初至，正是东林月上时。痛饮不知过夜半，深山风露下松枝。
宿经山寺二首·其一
作者：萨都剌
朝代：元

野人一宿经山寺，十里松声半夜潮。何日挂冠寻旧隐，山中应有故人招。
宿经山寺二首·其二
作者：萨都剌
朝代：元

山中酒熟客初至，正是东林月上时。痛饮不知过夜半，深山风露下松枝。
宿长安驿
作者：萨都剌
朝代：元

坝北坝南河水平，客船争缆水云腥。乡音吴越不可辨，灯火黄昏如乱星。水面微风动杨柳，客船吹笛月明中。远人江海多归思，卧看流星度水东。
宿长安驿·其一
作者：萨都剌
朝代：元

坝北坝南河水平，客船争缆水云腥。乡音吴越不可辨，灯火黄昏如乱星。
宿长安驿·其二
作者：萨都剌
朝代：元

水面微风动杨柳，客船吹笛月明中。远人江海多归思，卧看流星度水东。
宿陵口寺
作者：萨都剌
朝代：元

西风落叶陵口寺，薄暮钟声送夕阳。酒醒不知过夜半，开门满地月如霜。
宿青阳云松台
作者：萨都剌
朝代：元

九老排云独擅尊，众山拱戴似儿孙。石房仙去神光现，洞府龙归雨气昏。上古几年埋地轴，至今九柱插天根。何时身在层峰顶，手把丹书扣帝阍。县门遥接九华山，日日天开图画看。云气晓连铜篆湿，翠光晴锁砚池寒。人间官府红尘马，天上神仙白玉盘。高卧云松定何日，仰攀北斗夜阑干。
宿青阳云松台
作者：萨都剌
朝代：元

县门遥接九华山，日日天开图画看。云气晓连铜篆湿，翠光晴锁砚池寒。人间官府红尘马，天上神仙白玉盘。高卧云松定何日，仰攀北斗夜阑干。
宿青阳云松台·其一
作者：萨都剌
朝代：元

九老排云独擅尊，众山拱戴似儿孙。石房仙去神光现，洞府龙归雨气昏。上古几年埋地轴，至今九柱插天根。何时身在层峰顶，手把丹书扣帝阍。
宿龙潭寺
作者：萨都剌
朝代：元

倦游借禅榻，客意稍从容。落日江船鼓，孤灯野寺钟。竹鸡啼雨过，山臼带云舂。半夜波涛作，长潭起卧龙。
宿龙潭寺
作者：萨都剌
朝代：元

客路青山下，僧庵绿水边。撞钟惊鸟宿，洗钵动龙眠。未有林泉趣，先寻粥饭缘。上人喜留客，夜雨佛灯前。
寄
作者：萨都剌
朝代：元
体裁：诗

舍人楚楚好容仪，玉立清朝白玉墀。
紫袖窄衫花萼绕，黄金小带荔枝垂。
彩旗拂柳春班卷，宫漏穿花午仗移。
朝罢太平无事日，芙蓉叶上好题诗。
寄中台照磨子徵
作者：萨都剌
朝代：元

中台高百尺，幕府得姚郎。洗面风生雨，鸣珂月照霜。诗成裁昼锦，酒饮赐天香。独有无媒者，台城立晚凉。
寄中台王本中
作者：萨都剌
朝代：元

王郎楚楚金闺彦，五凤楼前看斗鸡。花外漏传银箭午，日边班退紫宫西。吟诗月白倾瑶露，归马春红踏锦泥。应念栖迟江海客，破窗灯火雨凄凄。
寄中曹学士除浙江财赋总管闻至姑苏
作者：萨都剌
朝代：元

钱塘西府曹学士，饮酒吟诗亦快哉。閒醉时游虎丘寺，浩歌独上姑苏台。一生好客黄金去，百岁催人白发来。藉藉声名满天下，朝廷今日肯遗才。
寄习思敬
作者：萨都剌
朝代：元

深冬残雪夜，醉卧玉山楼。风劲银筝响，花垂绛烛流。连床无客梦，中酒失乡愁。岁月如流水，凭高忆旧游。
寄京口鹤林寺长老了即休
作者：萨都剌
朝代：元

白头不出城南寺，枯坐蒲团笑客忙。过暑葛衣浑破碎，逢秋竹院愈荒凉。空山云湿龙归钵，古屋松低鹤在床。遥忆题诗旧游处，夜深东壁月苍苍。
寄即休翁三首
作者：萨都剌
朝代：元

苔老应无屐齿痕，旧游历历眼中存。秋深南国行人少，落叶萧萧满寺门。北窗终日对竹坐，老却参军不入城。秋径山风多落叶，隔林疑是马蹄声。鹤林老子久不见，应是山门长绿苔。几日城南风雨过，村村无处不黄梅。
寄即休翁三首·其一
作者：萨都剌
朝代：元

苔老应无屐齿痕，旧游历历眼中存。秋深南国行人少，落叶萧萧满寺门。
寄即休翁三首·其三
作者：萨都剌
朝代：元

鹤林老子久不见，应是山门长绿苔。几日城南风雨过，村村无处不黄梅。
寄即休翁三首·其二
作者：萨都剌
朝代：元

北窗终日对竹坐，老却参军不入城。秋径山风多落叶，隔林疑是马蹄声。
寄参政许可用
作者：萨都剌
朝代：元

紫髯参政黑头公，日日鸣珂近九重。花底听莺黄阁散，御前剖竹紫泥封。都将笔下文章润，散作人间雨露浓。未信吟诗趋幕府，霜寒翠袖倚芙蓉。
寄友
作者：萨都剌
朝代：元

紫禁莺花老，京城四月初。层楼开别酒，小海出银鱼。度日轻肥马，朝天借蹇驴。愿言江海上，亦有病相如。
寄句曲外史
作者：萨都剌
朝代：元

霞佩翩翩出洞天，当时彷佛见臞仙。几年海上张公子，今日山中葛稚川。沧海尘飞丹已熟，玉堂人去榻空县。林间载酒来相觅，乞写丹经与世传。
寄同年友
作者：萨都剌
朝代：元

忆昔同登龙虎榜，思君一度一悽然。三年岁月红尘里，万里关河白雁前。天上故人淮水隔，江南老树楚云连。不堪回首知何处，闻说年来海变田。
寄呈江东廉使王继学
作者：萨都剌
朝代：元

瓜步遥闻鼓角声，淮船夜过石头城。当年岭海家何在，此日江湖梦亦清。紫塞秋风初度雁，玉堂夜月旧闻莺。秪应王谢风流在，卧治山东足令名。
寄士岩台郎
作者：萨都剌
朝代：元

荐士如君子，文章立玉泥。自登台阙去，不使簿书迷。薄俸无馀积，长贫有病妻。长安贵公子，中酒听莺啼。
寄奎章学士济南李溉之
作者：萨都剌
朝代：元

山东李白似刘伶，投老归来酒半醒。天下三分秋月色，二分多在水中亭。
寄奎章学士济南李溉之
作者：萨都剌
朝代：元

山东李白似刘伶，投老归来酒半醒。天下三分秋月色，二分多在水中亭。笑掷金龟上酒船，不须图像在凌烟。碧罗衫色乌纱帽，便是开元李谪仙。
寄奎章学士济南李溉之·其二
作者：萨都剌
朝代：元

笑掷金龟上酒船，不须图像在凌烟。碧罗衫色乌纱帽，便是开元李谪仙。
寄御史王伯循
作者：萨都剌
朝代：元

旷达王夫子，才高早避名。昨离建业水，今住广陵城。有酒从人饮，无田藉笔耕。竹西灯火夜，谁识绣衣行。
寄志道张令尹
作者：萨都剌
朝代：元

淮南宣化阁，相对石头城。二月风帆过，满江春浪生。青山行不断，绿野尽开耕。令尹张公子，儿童知姓名。
寄文济王府教授郭尚之
作者：萨都剌
朝代：元

闻君客食贤王府，剪地芙蓉赐坐温。不爱时名题雁塔，愿将苦学授龙孙。中官送酒银瓶小，前席谈经绛帐尊。却笑冯驩事干谒，无鱼弹铗尚侯门。
寄新原林道士
作者：萨都剌
朝代：元

我识华阳林道士，步虚空里带淮腔。几年挂剑茅君洞，一夜渡船扬子江。醉酒惯眠松下石，题诗爱近水边窗。仙家白鹤养无数，不惜人间借一双。
寄朱县尹
作者：萨都剌
朝代：元

才入金川境，行行望眼赊。乱山迷驿路，一水护人家。地僻民安业，官清县少衙。江东贤令尹，心地似梅华。
寄浙东聂经历
作者：萨都剌
朝代：元

一片暮云千里隔，石头城上望天台。夜深婺女明如镜，雁荡山前雁尽回。
寄湖南张子寿以西台御史拜前职素有退志故举兼善劝之
作者：萨都剌
朝代：元

初拂绣衣来日下，又持宪节驻湖边。铁冠晴雪照荆国，羽扇清风扫瘴烟。客馆如闻鹧鸪语，乡程好买洞庭船。状元御史今何学，已过扬州看月圆。
寄王伯循诸公
作者：萨都剌
朝代：元

木落淮南秋，兰桡泊瓜渚。把酒三人同，江亭看飞雨。雨过江色净，妙景发天趣。历历江南山，一一青可数。大江涌金光，稳如青莲座。就中有龙宫，人见不敢唾。江山万古同，日月片帆过。把酒妙高台，狂歌醉相和。飘飘鹤林僧，布袜青鞋双。长江飞锡渡，海磬鱼龙撞。远来作偈别，楚雨鸣秋窗。振锡独归去，天花飞满江。微茫扬子桥，细雨湿秋色。小艇载吴姬，摇摇语相接。风起布帆高，一往不再得。夜宿广陵城，吹箫怨明月。霜高木叶空，江清水花净。离怀江水深，楚女晚妆靓。按拍听歌声，点箸行酒令。白露满衣裳，迥野垂斗柄。
寄王伯循诸公·其一
作者：萨都剌
朝代：元

木落淮南秋，兰桡泊瓜渚。把酒三人同，江亭看飞雨。雨过江色净，妙景发天趣。历历江南山，一一青可数。
寄王伯循诸公·其三
作者：萨都剌
朝代：元

飘飘鹤林僧，布袜青鞋双。长江飞锡渡，海磬鱼龙撞。远来作偈别，楚雨鸣秋窗。振锡独归去，天花飞满江。
寄王伯循诸公·其二
作者：萨都剌
朝代：元

大江涌金光，稳如青莲座。就中有龙宫，人见不敢唾。江山万古同，日月片帆过。把酒妙高台，狂歌醉相和。
寄王伯循诸公·其五
作者：萨都剌
朝代：元

霜高木叶空，江清水花净。离怀江水深，楚女晚妆靓。按拍听歌声，点箸行酒令。白露满衣裳，迥野垂斗柄。
寄王伯循诸公·其四
作者：萨都剌
朝代：元

微茫扬子桥，细雨湿秋色。小艇载吴姬，摇摇语相接。风起布帆高，一往不再得。夜宿广陵城，吹箫怨明月。
寄王御史
作者：萨都剌
朝代：元

御史传天语，飞霜到海垠。浙江潮似雪，闽土腊如春。孤客见明月，乱山愁远人。何时动归兴，家有白头亲。
寄省郎沙子丁
作者：萨都剌
朝代：元

忆昔射策官明光，序列前后如雁行。不才瘦马走州县，君已落笔中书堂。巍巍中书开大府，宰相出入势如虎。省郎夜直殿烛长，紫薇花间月当午。有人此际犹未还，正与士卒夜守关。风吹衣裳露被面，举目只是水与山。嗟余同时异甘苦，何时逢君倾一语。典衣为买小红舟，剪烛西窗听秋雨。
寄石民瞻
作者：萨都剌
朝代：元

京口石彭泽，诗怀似鹤形。苍天容老健，白发照江清。夜鼎薰鸡舌，秋袍织凤翎。醉扶绿玉杖，应望石头城。
寄舍弟天与
作者：萨都剌
朝代：元

鸿雁飞南北，关河隔弟兄。水通郧子国，舟泊汉阳城。落木风霜下，高秋鼓角清。故人如有意，为我道乡情。
寄良常伯雨
作者：萨都剌
朝代：元

良常道士人不识，终岁看山不下楼。隔屋书香开酒瓮，捲帘树色入茶瓯。云深石磴麋鹿下，月黑花崖猿鹤愁。安得飘然出尘鞅，长年送别若为游。
寄茅山谢舜咨
作者：萨都剌
朝代：元

升龙观里谢道士，一入茅山不肯回。白发笑人年百岁，青天容我日千杯。已知圣主求方士，未必先生下钓台。每向石头城下望，顺风应寄鹤书回。
寄诸台掾二首
作者：萨都剌
朝代：元

天上霜台耸百寻，诸郎不为簿书禁。遥知閒倚东廊柱，看尽杨花过绿阴。天上故人频寄语，江南倦客只吟诗。梨花开尽东廊雪，又过梅黄杏熟时。
寄诸台掾二首·其一
作者：萨都剌
朝代：元

天上霜台耸百寻，诸郎不为簿书禁。遥知閒倚东廊柱，看尽杨花过绿阴。
寄诸台掾二首·其二
作者：萨都剌
朝代：元

天上故人频寄语，江南倦客只吟诗。梨花开尽东廊雪，又过梅黄杏熟时。
寄进士野仙不花仲实除侍仪通事舍人
作者：萨都剌
朝代：元

舍人楚楚好容仪，玉立清朝白玉墀。紫袖窄衫花萼绕，黄金小带荔枝垂。綵旗拂柳春班卷，宫漏穿花午仗移。朝罢太平无事日，芙蓉叶上好题诗。
寄野堂
作者：萨都剌
朝代：元
体裁：诗

忆昔相逢春莫天，道傍杨柳尽飞绵。池鱼出水将三尺，竹笋成林又一年。高士已成招隐赋，行人未办买山钱。野堂灯火清秋夜，何日联床听雨眠。
寄金坛元鲁宣差行操二年兄
作者：萨都剌
朝代：元

苍茫迥野冻云低，马上遥山玉四围。自是诗人有清气，出门千树雪花飞。
寄金山长老
作者：萨都剌
朝代：元

老师召对金銮殿，喜动龙颜坐赐茶。一日潮音起般若，九重春色上袈裟。高风已入三天竺，妙果重开五色花。渴想杨枝旧甘露，何时一到病人家。
寄铅山别驾完颜子忠
作者：萨都剌
朝代：元

我议颜别驾，风度脩且閒。近持五色笔，辉光动南蛮。甘饮石井水，卧治鹅湖山。玉峰露洒洒，风林佩珊珊。表表台阁姿，岂久州郡间。相思不相见，可爱不可攀。海风夜月朗，飞度七闽关。
寄马昂夫总管
作者：萨都剌
朝代：元

衢州太守文章伯，酒渴时敲玉井冰。径造竹床忘是客，横拖藜杖去寻僧。人传绝句工唐体，自恐生前是薛能。日暮江东怀李白，凤凰台上几回登。
寄鹤林休上人
作者：萨都剌
朝代：元

上人才思塞胸次，强欲禁之无不鸣。一日相望吐奇句，满林光彩照山精。
寒夜与王记室宴集
作者：萨都剌
朝代：元

欲雪无雪风力强，欲睡不睡寒夜长。玉奴剪烛落燕尾，银瓶煮酒浮鹅黄。二君豪饮不可敌，醉倒绿发参军郎。夜深大吟且就枕，明朝万瓦看晴霜。
寒夜与王记室宴集
作者：萨都剌
朝代：元

欲雪无雪风力强，欲睡不睡寒夜长。玉奴剪烛落燕尾，银瓶煮酒浮鹅黄。二君豪饮不可敌，醉倒绿发参军郎。夜深大吟且就枕，明朝万瓦看晴霜。邺中健儿筋力强，豪气不减关云长。挥戈叱咤阵云黑，酣风白昼吹日黄。将军威武不可近，铁袍赤面黄须郎。今年收功入将府，乌靴晓踏天街霜。江风吹浪十丈强，孤舟远客愁夜长。何如岁晚在家者，拥炉酌酒天昏黄。蔡州鹅鸭持元济，滹沱马渡悲王郎。杯中有物且须尽，勋业满镜生秋霜。
寒夜即事
作者：萨都剌
朝代：元

枕边漏水催更箭，城下霜风动捲芦。寒夜绣帘人送酒，小楼银烛客提壶。自怜今日江南梦，犹认当年柳下垆。又拟上年灯火夜，扁舟载酒下姑苏。
寒夜即事次韵呈许荣达
作者：萨都剌
朝代：元

呵笔题诗逸兴舒，翠帘寒重捲虾须。春分采石仙人酒，夜读茅山道士书。箭刻未移寒漏浅，江声渐少夜潮枯。闭门岁晚仍多事，归梦无端绕故庐。
寒夜怀京口韵
作者：萨都剌
朝代：元

帝京久别梦相同，鸿濛佳气凌青空。石麟铜雀动凉月，玉楼珠箔摇天风。宫壶龙渴晚漏尽，御街马滑春雪融。绣衣貂帽少年子，银瓮索酒蒲萄宫。
寒夜闻角
作者：萨都剌
朝代：元

野人卧病不得眠，呜呜画角声凄然。黄云隔断塞北月，白雁叫破江南烟。山城地冷迫岁暮，野梅雪落溪风颠。长门美人怨春老，新丰逆旅惜年少。夜深悲壮声摇天，万瓦月白霜华鲜。野人一夜梦入塞，走马手提铁节鞭。髑髅饮酒雪一丈，壮士起舞毡帐前。五更梦醒气如虎，将军何人知在边。
寒食马上
作者：萨都剌
朝代：元

道傍杨柳已栖鸦，几度春深未到家。城北城南干树雪，行人马上看梨花。
寓升龙观时吴宗师持旨先驾至大都度滦川遂次韵赋此以寄并简顺咨先生
作者：萨都剌
朝代：元

扈跸千官取次行，道人先踏雪泥晴。关南日暖龙颜近，岭北风高鹤背轻。丞相早行霜滑马，将军夜宿火连营。一年两度经过处，惟有青山管送迎。
寓台城寄吴宗师
作者：萨都剌
朝代：元

金陵城外凤凰台，夜夜吹箫独自来。不见仙人倚歌和，白鹤飞下还飞回。
寓栖云四首
作者：萨都剌
朝代：元

一尊未尽有馀兴，二子不来无可人。满地凤仙落红雨，江南八月似残春。盆池万点浮萍草，秋雨欲来无定踪。好是诗人漂泊态，丹阳郭里夜间钟。潇潇风雨客心孤，且尽尊前酒一壶。夜半酒醒愁又到，一声白雁下平湖。白面道人门不出，晚凉倚树听秋风。最怜八月江南好，老雁叫云霜叶红。
寓栖云四首·其一
作者：萨都剌
朝代：元

一尊未尽有馀兴，二子不来无可人。满地凤仙落红雨，江南八月似残春。
寓栖云四首·其三
作者：萨都剌
朝代：元

潇潇风雨客心孤，且尽尊前酒一壶。夜半酒醒愁又到，一声白雁下平湖。
寓栖云四首·其二
作者：萨都剌
朝代：元

盆池万点浮萍草，秋雨欲来无定踪。好是诗人漂泊态，丹阳郭里夜间钟。
寓栖云四首·其四
作者：萨都剌
朝代：元

白面道人门不出，晚凉倚树听秋风。最怜八月江南好，老雁叫云霜叶红。
对客
作者：萨都剌
朝代：元

石榴花开光照屋，胡桃叶大阴满帘。焚香终日对客坐，时有白云来纤纤。
将入闽赵郡崔好德求题舆地图
作者：萨都剌
朝代：元

月轮西转日生东，四海车书总会同。骑马出门天万里，山川长在别离中。
将游茅山先寄道士张伯雨
作者：萨都剌
朝代：元

借骑白鹤访茅君，琪树秋声隔夜闻。料得山中张道士，开门先扫鹤巢云。
将至大横驿舍舟乘舆暮行
作者：萨都剌
朝代：元

山行日已暮，肩舆度林薄。凉飙凄以清，松子当面落。千山月崔嵬，万叶雨萧索。昨夕棹歌行，颇忆溪上乐。月轮转头上，溪濑奏脚底。人行山色中，叶落雨声里。虚名为一官，游子在万里。行行重行行，日夕聊复止。
将至大横驿舍舟乘舆暮行·其一
作者：萨都剌
朝代：元

山行日已暮，肩舆度林薄。凉飙凄以清，松子当面落。千山月崔嵬，万叶雨萧索。昨夕棹歌行，颇忆溪上乐。
将至大横驿舍舟乘舆暮行·其二
作者：萨都剌
朝代：元

月轮转头上，溪濑奏脚底。人行山色中，叶落雨声里。虚名为一官，游子在万里。行行重行行，日夕聊复止。
将至太平驿即兴
作者：萨都剌
朝代：元

上滩泊处无十里，舟人鼓舞家家喜。到驿欢呼如到家，明日舟行复如此。驿行传食过年年，何日归种淮南田。玉堂金马虽云贵，白酒黄鸡不论钱。
少年游
作者：萨都剌
朝代：元

去年人在凤凰池。银烛夜弹丝。沉火香消，梨云梦暖，深院绣帘垂。今年冷落江南夜，心事有谁知。杨柳风和，海棠月淡，独自倚阑时。
少年游
作者：萨都剌
朝代：元
体裁：词

去年人在凤凰池。银烛夜弹丝。沉火香消，梨云梦暖，深院绣帘垂。今年冷落江南夜，心事有谁知。杨柳风柔，海棠月淡，独自倚阑时。
少年游·去年人在凤凰池
作者：萨都剌
朝代：元
体裁：词

去年人在凤凰池，银烛夜弹丝。沉水香消，梨云梦暖，深院绣帘垂。
今年冷落江南夜，心事有谁知。杨柳风和，海棠月淡，独自倚阑时。
少年游·去年人在凤凰池
作者：萨都剌
朝代：元

去年人在凤凰池，银烛夜弹丝。沉水香消，梨云梦暖，深院绣帘垂。今年冷落江南夜，心事有谁知。杨柳风柔，海棠月淡，独自倚阑时。
就用韵赠铁将军
作者：萨都剌
朝代：元

邺中健儿筋力强，豪气不减关云长。挥戈叱咤阵云黑，酣风白昼吹日黄。将军威武不可近，铁袍赤面黄须郎。今年收功入将府，乌靴晓踏天街霜。
尾声
作者：萨都剌
朝代：元

若道是成就了洞房中惜玉怜香愿，媒合了翠馆内清风皓月筵，六片儿香皮做烟眷。
茶コ架边，蔷薇洞前，管教你到底团圆不离了半步儿远。
尾声·若道是成就了洞房中惜玉怜香愿，媒合了翠馆内清风皓月筵，六片
作者：萨都剌
朝代：元

儿香皮做烟眷。
茶コ架边，蔷薇洞前，管教你到底团圆不离了半步儿远。
层楼即事
作者：萨都剌
朝代：元

浴罢焚香扫阁眠，过墙新竹翠娟娟。半空云气层楼暗，四月江东欲雨天。
层楼晚眺
作者：萨都剌
朝代：元
体裁：七言律诗

广寒世界夜迢迢，醉拍阑干酒易消。河汉入楼天不夜，江风吹月海初潮。光摇翠幕金莲炬，梦断凉云碧玉箫。休唱当时《后庭曲》，六朝宫殿草萧萧。
山中怀友
作者：萨都剌
朝代：元

自是麒麟种，卑栖又几年。胡庐南雪下，短褐北风前。岁莫山林瘦，天高雨露偏。惟应丈夫志，未受故人怜。
山中怀友
作者：萨都剌
朝代：元

远望空山里，天寒夕梦孤。林昏行魍魉，江晚变䕷芜。课议难容我，交游重有吾。论文轻咳唾，问俗到耕锄。何事虚斋里，犹分苜蓿盘。高林容偃蹇，众翼避扶抟。黑夜文星动，青天剑气寒。终南山正好，那得悔儒官。自是麒麟种，卑栖又几年。故庐南雪下，短褐北风前。岁暮山林瘦，天高雨露偏。惟应丈夫志，未受故人怜。卓荦恒山秀，相逢几抱琴。五年风雨别，四海弟兄心。岭外梅花远，山中桂叶深。定知嵇叔夜，高兴满云林。洛社推年久，清村照柿林。春风何处客，芳草独行深。遗墨收秦刻，新诗学楚音。别离无一字，目断白云岑。
山中怀友·其一
作者：萨都剌
朝代：元

远望空山里，天寒夕梦孤。林昏行魍魉，江晚变䕷芜。课议难容我，交游重有吾。论文轻咳唾，问俗到耕锄。
山中怀友·其一
作者：萨都剌
朝代：元
体裁：五言律诗

远望空山里，天寒夕梦孤。林昏行魍魉，江晚变蘼芜。课议难容我，交游重有吾。论文轻咳唾，问俗到耕锄。
山中怀友·其三
作者：萨都剌
朝代：元

何事虚斋里，犹分苜蓿盘。高林容偃蹇，众翼避扶抟。黑夜文星动，青天剑气寒。终南山正好，那得悔儒官。
山中怀友·其二
作者：萨都剌
朝代：元

天府超群彦，脩材复壮腾。波澜开白昼，羽翼动苍冥。弱质悲殊调，明时欲独醒。应怜扬执戟，寂寞太玄经。
山中怀友·其五
作者：萨都剌
朝代：元

卓荦恒山秀，相逢几抱琴。五年风雨别，四海弟兄心。岭外梅花远，山中桂叶深。定知嵇叔夜，高兴满云林。
山中怀友·其六
作者：萨都剌
朝代：元

洛社推年久，清村照柿林。春风何处客，芳草独行深。遗墨收秦刻，新诗学楚音。别离无一字，目断白云岑。
山中怀友·其四
作者：萨都剌
朝代：元

自是麒麟种，卑栖又几年。故庐南雪下，短褐北风前。岁暮山林瘦，天高雨露偏。惟应丈夫志，未受故人怜。
岁云暮矣
作者：萨都剌
朝代：元

岁云暮矣，子将焉之。江南木落鸿雁飞，娟娟美人淮水涯。淮水去不止，相思日千里。岁将暮矣，子将焉往。燕山雪花大如掌，娟娟美人淮水上。淮水日夜流，相思人白头。岁云暮矣，子将焉行。江南木落天雨霜，娟娟美人淮水傍。淮水不回头，行人上小舟。
岁云暮矣·其一
作者：萨都剌
朝代：元

岁云暮矣，子将焉之。江南木落鸿雁飞，娟娟美人淮水涯。淮水去不止，相思日千里。
岁云暮矣·其三
作者：萨都剌
朝代：元

岁云暮矣，子将焉行。江南木落天雨霜，娟娟美人淮水傍。淮水不回头，行人上小舟。
岁云暮矣·其二
作者：萨都剌
朝代：元

岁将暮矣，子将焉往。燕山雪花大如掌，娟娟美人淮水上。淮水日夜流，相思人白头。
崔镇阻风有感
作者：萨都剌
朝代：元

逆风吹河河倒行，阻风时节近清明。南人北人俱上冢，桃花杏花开满城。虽云少年惯作客，便觉此日难为情。河鱼春酒不足醉，赖有同舟好弟兄。
席上次顾玉山韵
作者：萨都剌
朝代：元

画墙班鸠啼绿树，白日紫燕穿朱帘。昼长深院弄瑶瑟，吴姬十指行春纤。
常山纪行
作者：萨都剌
朝代：元

绿阴门巷掩柴扉，五月江南笋蕨肥。何处清香来马上，满山开遍野蔷薇。山溜涓涓山雨晴，村南村北鹁鸠鸣。行人五月不知倦，喜听农家打麦声。石羊华表草离离，古木残阳立断碑。马上不知何代冢，鹧鸪飞上野棠枝。石壁飞泉作雨声，野花满路酒初醒。吾侬何事不归去，一带长山马上青。蚕妇携筐入桑柘，野猿抱子挂松萝。绿阴门巷客呼酒，黄犊山村人唱歌。
常山纪行·其一
作者：萨都剌
朝代：元

绿阴门巷掩柴扉，五月江南笋蕨肥。何处清香来马上，满山开遍野蔷薇。
常山纪行·其三
作者：萨都剌
朝代：元

石羊华表草离离，古木残阳立断碑。马上不知何代冢，鹧鸪飞上野棠枝。
常山纪行·其二
作者：萨都剌
朝代：元

山溜涓涓山雨晴，村南村北鹁鸠鸣。行人五月不知倦，喜听农家打麦声。
常山纪行·其五
作者：萨都剌
朝代：元

蚕妇携筐入桑柘，野猿抱子挂松萝。绿阴门巷客呼酒，黄犊山村人唱歌。
常山纪行·其四
作者：萨都剌
朝代：元

石壁飞泉作雨声，野花满路酒初醒。吾侬何事不归去，一带长山马上青。
平川幽居
作者：萨都剌
朝代：元

深隐云林静，何须负郭田。图书从塞屋，鸡犬亦登仙。酿酒寻仙术，脩琴借药钱。閒过武夷洞，来上钓鱼船。九曲溪行尽，平川隐者居。看家留白鹤，度竹借蓝舆。架上多丹药，床头有古书。汉廷论封禅，应问马相如。
平川幽居·其一
作者：萨都剌
朝代：元

深隐云林静，何须负郭田。图书从塞屋，鸡犬亦登仙。酿酒寻仙术，脩琴借药钱。閒过武夷洞，来上钓鱼船。
平川幽居·其二
作者：萨都剌
朝代：元

九曲溪行尽，平川隐者居。看家留白鹤，度竹借蓝舆。架上多丹药，床头有古书。汉廷论封禅，应问马相如。
平望驿道
作者：萨都剌
朝代：元

左带吴松右五湖，人家笑语隔菰蒲。风涛不动鱼龙国，烟雨翻成水墨图。越客卧吹船上笛，吴姬多倚水边垆。鉴湖道士如招隐，一曲他年得赐无。
广平马怀素寓居姑苏雨中见过
作者：萨都剌
朝代：元

湖海相逢若弟昆，丈夫志气共谁论。江山如此苦多梦，风雨萧然忽过门。为客尚嫌吴俗薄，哦诗久别楚音存。明朝北固楼中去，共听江声倒百樽。
度闽关二首
作者：萨都剌
朝代：元

晓度分水岭，身在云雾中。手扣天上关，声落山下风。雷霆走涧壑，神人过虚空。既讶奔丰隆，亦可招祝融。顷刻开万象，赤乌飞岭东。白云下千峰，尽入怀袖里。振衣度闽关，洒作山下水。仰登天无梯，俯视井无底。古来守关人，豪杰存有几。寒食百草青，春风吹不起。
度闽关二首·其一
作者：萨都剌
朝代：元

晓度分水岭，身在云雾中。手扣天上关，声落山下风。雷霆走涧壑，神人过虚空。既讶奔丰隆，亦可招祝融。顷刻开万象，赤乌飞岭东。
度闽关二首·其二
作者：萨都剌
朝代：元

白云下千峰，尽入怀袖里。振衣度闽关，洒作山下水。仰登天无梯，俯视井无底。古来守关人，豪杰存有几。寒食百草青，春风吹不起。
延陵曲
作者：萨都剌
朝代：元

延陵庙西落日低，延陵庙前春草齐。千金公子去不返，淡云苦竹斑鸠啼。
建德道中
作者：萨都剌
朝代：元

泉作溪流石作桥，桑麻成垄接东饶。鸡鸣犬吠人家近，水转峰回驿路遥。虎啸树林风猎猎，人行弓箭马萧萧。多情一片吴天月，夜夜相随伴寂寥。
录囚河间还司送宪使韩仲宜调山东
作者：萨都剌
朝代：元

一想分司日，人生类转蓬。同行三伏尽，此别几时逢。雪窦泉花白，霜林柿叶红。山东好风景，少驻莫匆匆。
彭城杂咏
作者：萨都剌
朝代：元

英雄去尽山河在，城郭荒凉草树迷。过客无心吊千古，落花风雨听莺啼。
彭城杂咏
作者：萨都剌
朝代：元

雪白杨花扑马头，行人春尽过徐州。夜深一片城头月，曾照张家燕子楼。
彭城杂咏呈廉公亮佥事
作者：萨都剌
朝代：元

亚父冢前春草齐，楚王城上夕阳低。黄莺不解兴亡事，飞过海棠枝上啼。城下黄河去不回，四山依旧画屏开。无人念得登临意，独上将军戏马台。雪白杨花拍马头，行人春尽过徐州。夜凉一片城头月，曾照张家燕子楼。何处春风燕子楼，断碑落日古城头。画眉人远繁华歇，无数远山生暮愁。歌扇春风噀酒香，舞裙落日动鹅黄。柳边今夜孤舟发，水远山遥空断肠。
彭城杂咏呈廉公亮佥事·其一
作者：萨都剌
朝代：元

亚父冢前春草齐，楚王城上夕阳低。黄莺不解兴亡事，飞过海棠枝上啼。
彭城杂咏呈廉公亮佥事·其三
作者：萨都剌
朝代：元

雪白杨花拍马头，行人春尽过徐州。夜凉一片城头月，曾照张家燕子楼。
彭城杂咏呈廉公亮佥事·其二
作者：萨都剌
朝代：元

城下黄河去不回，四山依旧画屏开。无人念得登临意，独上将军戏马台。
彭城杂咏呈廉公亮佥事·其五
作者：萨都剌
朝代：元

歌扇春风噀酒香，舞裙落日动鹅黄。柳边今夜孤舟发，水远山遥空断肠。
彭城杂咏呈廉公亮佥事·其四
作者：萨都剌
朝代：元

何处春风燕子楼，断碑落日古城头。画眉人远繁华歇，无数远山生暮愁。
彭城杂咏四首
作者：萨都剌
朝代：元

城下黄河去不回，四山依旧翠屏开。无人会得登临意，独上将军戏马台。黄河三面绕孤城，独倚危阑眼倍明。柳絮飞飞三月暮，楼头犹有卖花声。
彭城杂咏四首·其一
作者：萨都剌
朝代：元

城下黄河去不回，四山依旧翠屏开。无人会得登临意，独上将军戏马台。
彭城杂咏四首·其三
作者：萨都剌
朝代：元

黄河三面绕孤城，独倚危阑眼倍明。柳絮飞飞三月暮，楼头犹有卖花声。
征妇怨
作者：萨都剌
朝代：元

有柳切勿栽长亭，有女切勿归征人。长亭杨柳自春色，岁岁年年送行客。一朝羽檄风吹烟，征人远戍居塞边。辚辚车马去如箭，锦衾绣枕难留恋。黄昏寂寞守长门，花落无心理针线。新愁暗恨人不知，欲语不语颦双眉。妾身非无泪，有泪空自垂。云山烟水隔吴越，望君不见心愁绝。梦魂暗逐蝴蝶飞，觉来羞对窗前月。窗前月色照人寒，迟迟钟鼓夜未阑。灯阑有恨花不结，妆台尘惨恨班班。半生偶得一锦字，道是前年战时苦。一朝血杵烟薮除，腰间斜挂三珠虎。妾心自喜还自惊，门前忽闻凯歌声。锦衣绣服归故里，不思昔日别离情。别离之情几青草，镜里容颜为君老。黄金白璧买娇娥，洞房只道新人好。
忆江南
作者：萨都剌
朝代：元

天喉舌，尚书老布衣。向璇穹、尝扶日出，卷珠箔、闲看云飞。成全今古稀。
忆江南
作者：萨都剌
朝代：元
体裁：词

天喉舌，尚书老布衣。向璇穹、尝扶日出，捲珠箔、闲看云飞。成全今古稀。
忆江南
作者：萨都剌
朝代：元

鬓未银，东风早挂冠。侑词图、乡称人瑞，度蓬瀛、仙祝灵丹。绕膝舞斓斑。
忆观驾春蒐二首·其二
作者：萨都剌
朝代：元

日奏云间紫凤箫，春随天上赭黄袍。仗前虎将千斤斧，架上鹰儿五色绦。猎士开弓黄犬疾，宫官击鼓紫驼高。侍游亦有中书令，七宝雕盘看绿毛。
忆鹤林即休翁
作者：萨都剌
朝代：元

城南鹤林寺，幽境脱尘烦。地僻藤花落，窗虚贝叶翻。池塘浮野鸭，竹树挂山猿。病起借禅榻，高眠避市喧。
快雪轩
作者：萨都剌
朝代：元

吴刚粉月成琼屑，洒向人间沃春热。门外青山不得青，刮地东风翻挞末。梨花云湿飞难起，晓来化作湘江水。娟娟美人耐高寒，对此心开几千里。山阴夜冷沙棠小，归来狂兴犹孤悄。古春吹到矮茅茨，香浮茗椀滋诗脾。
快雪轩
作者：萨都剌
朝代：元
体裁：古风

吴刚粉月成琼屑，洒向人间沃春热。门外青山不得青，刮地东风翻挞末。梨花云湿飞难起，晓来化作湘江水。娟娟美人耐高寒，对此心开几千里。山阴夜冷沙棠小，归来狂兴犹孤悄。古春吹到矮茅茨，香浮茗碗滋诗脾。
念奴娇·登石头城次东坡韵
作者：萨都剌
朝代：元
体裁：词

石头城上，望天低吴楚，眼空无物。指点六朝形胜地，唯有青山如壁。蔽日旌旗，连云樯橹，白骨纷如雪。一江南北，消磨多少豪杰。寂寞避暑离宫，东风辇路，芳草年年发。落日无人松径里，鬼火高低明灭。歌舞尊前，繁华镜里，暗换青青发。伤心千古，秦淮一片明月。
念奴娇·登石头城次东坡韵
作者：萨都剌
朝代：元
体裁：词

石头城上，望天低吴楚，眼空无物。指点六朝形胜地，惟有青山如壁。蔽日旌旗，连云樯橹，白骨纷如雪。一江南北，消磨多少豪杰。寂寞避暑离宫，东风辇路，芳草年年发。落日无人松径里，鬼火高低明灭。歌舞尊前，繁华镜里，暗换青青发。伤心千古，秦淮一片明月。
念奴娇·登石头城次东坡韵
作者：萨都剌
朝代：元

石头城上，望天低吴楚，眼空无物。指点六朝形胜地，惟有青山如壁。蔽日旌旗，连云樯橹，白骨纷如雪。一江南北，消磨多少豪杰。寂寞避暑离宫，东风辇路，芳草年年发。落日无人松径里，鬼火高低明灭。歌舞尊前，繁华镜里，暗换青青发。伤心千古，秦淮一片明月！
念奴娇登石头城次东坡韵
作者：萨都剌
朝代：元

石头城上，望天低吴楚，眼空无物。指点六朝形胜地，唯有青山如壁。蔽日旌旗，连云樯栌，白骨纷如雪。一江南北，消磨多少豪杰。寂寞避暑离宫，东风辇路，芳草年年发。落日无人松径里，鬼火高低明灭。歌舞尊前，繁华镜里，暗换青青发。伤心千古，秦淮一片明月。
憩奉真道院
作者：萨都剌
朝代：元

落花风飏步虚声，翠草玄芝烂熳生。过客不知春早晚，午窗晴日睡闻莺。
戏友人
作者：萨都剌
朝代：元

毗陵公子醉醺醺，白面迎风向酒痕。几度小红楼上月，有人银烛掩重门。
戏王功甫
作者：萨都剌
朝代：元

王郎酒醒倚脩竹，雪后重檐拥毳衣。亦有江南未归客，青山影里马如飞。
戏赠王本中柳枝词
作者：萨都剌
朝代：元

日高燕语捲帘迟，独倚东风看柳枝。三月柳花飞欲尽，远人凉露未归时。
扬帆松江甚驶西望吴诸山快而有作
作者：萨都剌
朝代：元

秋风秋水清浮波，片帆送舟如掷梭。篙师绝叫凫雁起，但见流沫翔盘涡。汀芦雪舞花婆娑，绿净已消菱与荷。青山蹀躞奔青骡，倏忽过眼千群多。放情盍买鲈乡鲈，侑以满酌金叵罗。醉拍铜斗踏浪歌，江行之乐其如何？
招隐首山分韵得生字
作者：萨都剌
朝代：元

龙飞凤隐知何处，今日空馀黄鹄名。千古江山围故国，五更风雨入空城。猿啼洞府暮云合，花落祠堂春草生。何日结茅向青壁，抱琴坐石听泉声。
拟李陵送苏武
作者：萨都剌
朝代：元

同是肝肠十九年，河梁携手泪潸然。铁衣骨朽埋沙碛，白首君归弃雪毡。海北牧羊无梦到，上林过雁有书传。汉家恩爱君须厚，剪纸招魂望塞边。
拥炉夜酌嘲张友寄诗谢
作者：萨都剌
朝代：元

张生不好酒，饮酒如饮药。得酒味濡唇，形影先落魄。野人饮不辞，饮尽杯中涸。酒渴向茶烟，松风语幽壑。芳山道士胡不来，一夜灯花向人落。
新夏曲
作者：萨都剌
朝代：元

红泣香枯怨流水，夜放箨龙千尺尾。风生宫树晓层层，凉绿一帘收不起。烟乾宝鸭白昼清，祝融缓辔行且停。蔷薇花深雾冥冥，碧窗睡起香满肱。
无题
作者：萨都剌
朝代：元

为客三年海上洲，故乡何处瘴云稠。数千里外蛮人域，十八滩头过客舟。时有山禽呼姓字，或从海鸟作朋俦。故人珂佩周旋处，紫殿风清十二楼。
早发钓台
作者：萨都剌
朝代：元

山头钟响不闻鸡，重露翻鸦满树啼。艇子钓台东畔发，月轮却在钓台西。
早发黄河即事
作者：萨都剌
朝代：元

晨发大河上，曙色满船头。依依树林出，惨惨烟雾收。村墟杂鸡犬，门巷出羊牛。炊烟绕茅屋，秋稻上陇丘。尝新未及试，官租急徵收。两河水平堤，夜有盗贼忧。长安里中儿，生长不识愁。朝驰五花马，暮脱千金裘。斗鸡五坊市，酣歌醉高楼。绣被夜中酒，玉人坐更筹。岂知农家子，力穑望有秋。短褐常不完，粝食常不周。丑妇有子女，鸣机事耕畴。上以充国税，下以祀松楸。去年筑河防，驱夫如驱囚。人家废耕织，嗷嗷齐东州。饥饿半欲死，驱之长河流。河源天上来，趋下性所由。古人有善备，鄙夫无良谋。我歌两河曲，庶达公与侯。凄风振枯槁，短发凉飕飕。
明皇击梧图
作者：萨都剌
朝代：元

华清池头凉思动，绿桐击去朝阳凤。阿环起学飞燕轻，笑唤三郎作供奉。羯腔打彻《西凉州》，锦茵蹴踏双鸳钩。彩鸾吟细朱樱破，一叶忽飘天下秋。愁声换出铎铃语，三十六宫散秋雨。曲江宫晓清露寒，零乱瑶阶逐风舞。
春别
作者：萨都剌
朝代：元

花气压帘愁不扫，细雨粼粼长芳草。玉钗燕尾剪春寒，坐惜流年镜中老。东风吹柳人不知，春娇满眼颦双眉。吴松锦字梦中得，晓来月落闻乌啼。南园日暖蝴蝶醉，香雾熏人海棠睡。朱门小立蹴金莲，落红起作离人泪。
春日侍驾游香山
作者：萨都剌
朝代：元

马上游人隔苑墙，天家未肯纵春阳。轻寒轻暖鸟声转，无雨无风花命长。香殿云烟随凤辇，交旂日月耀龙章。三三节近晴光稳，满进虞廷万岁觞。
春日偶成
作者：萨都剌
朝代：元

踏马归来过早春，空阶已见草如茵。东风吹绿青溪柳，马上轻寒不著人。
春日偶成二首
作者：萨都剌
朝代：元

归到江南才一月，短衣匹马又京尘。明朝拟下江东去，晴日柳花飞送人。水绕池塘朝饮马，月明苍柏夜鸣乌。年来南北几千里，却笑书生无远图。
春日偶成二首·其一
作者：萨都剌
朝代：元

归到江南才一月，短衣匹马又京尘。明朝拟下江东去，晴日柳花飞送人。
春日偶成二首·其二
作者：萨都剌
朝代：元

水绕池塘朝饮马，月明苍柏夜鸣乌。年来南北几千里，却笑书生无远图。
春日登北固多景楼录奉即休长老二首
作者：萨都剌
朝代：元

醉拍阑干起白鸥，登临不尽古今愁。六朝人物空流水，三国江山独倚楼。秃发凉风吹木叶，孤城落日下帘钩。海门不管兴亡事，犹送春潮打石头。东风吹树散晴岚，独上层楼酒半酣。拍岸潮声来海外，满江山色入淮南。当时霸主分三国，此日吴禅老一龛。惟有楼前旧时柳，年年三月色如蓝。
春日登北固多景楼录奉即休长老二首·其一
作者：萨都剌
朝代：元

醉拍阑干起白鸥，登临不尽古今愁。六朝人物空流水，三国江山独倚楼。秃发凉风吹木叶，孤城落日下帘钩。海门不管兴亡事，犹送春潮打石头。
春日登北固多景楼录奉即休长老二首·其二
作者：萨都剌
朝代：元

东风吹树散晴岚，独上层楼酒半酣。拍岸潮声来海外，满江山色入淮南。当时霸主分三国，此日吴禅老一龛。惟有楼前旧时柳，年年三月色如蓝。
春日过丹阳石仲和宅会茅山道士石山辉
作者：萨都剌
朝代：元

杏花一夜雨声寒，酒醒丹阳几日还。却遇茅君三白鹤，借骑一只到三山。
春日镇阳柳溪道院
作者：萨都剌
朝代：元

城外青溪出洞门，道人归去日长曛。柳花满地无人扫，隔水遥看是白云。
春暮
作者：萨都剌
朝代：元

柳花扑帘春欲尽，绿阴满窗莺乱啼。秪愁明日送春去，风雨满林闻竹鸡。
春望
作者：萨都剌
朝代：元

丹阳郭里春濛濛，骑马出郭诗思浓。江南二月风雨过，梅花开尽杏花红。
春游太真观
作者：萨都剌
朝代：元

东风恼人如著酒，晓莺啼断门前柳。青山忽然契我怀，飞上玄都弄星斗。绿云弄雨小立久，几片落花春在手。辽东白鹤胡不归，松下丹铅老霜臼。
春词
作者：萨都剌
朝代：元

深宫尽日垂珠箔，别殿何人度玉筝。白面内官无一事，隔花时听打毬声。
昼卧云际亭
作者：萨都剌
朝代：元

红尘如海深，度水卧云际。白云如故人，千峰走群婢。长叹一欠伸，风叶飞满地。一鸟没遥天，树矮浑如荠。
晓上石壁滩
作者：萨都剌
朝代：元

龙溪三月人上船，十里五里滩声喧。浪花飞雪洒石壁，船尾落月倾金盘。越儿卧篙头刺水，露重布帆风不起。近山钟动石楼中，隔水鸡鸣烟树里。过江日日水与山，诗人得趣如得官。白云遥在太行北，何日归舟下石滩。
晓起
作者：萨都剌
朝代：元

乌鸦哑哑霜树晴，纸窗泼眼春雪明。野人卧病睡方起，官街踏踏闻马行。矮窗小户坐终日，煮茶绕坐松风生。明朝呼儿刷骏马，出门一笑青天横。
望武夷
作者：萨都剌
朝代：元

溪行望武夷，峭壁何斩绝。赤霞乱不收，大化元气泄。下有万年松，上有太古雪。秪恐月明中，铁笛吹石裂。
望金陵
作者：萨都剌
朝代：元

行人雨霁金陵去，萧寺钟声又远听。五月潮声方汹涌，六朝文物已凋零。春风玉树留歌韵，暮日青山立画屏。干古兴亡堪一笑，买花载酒赏心亭。
望鼓山
作者：萨都剌
朝代：元

鼓山起千仞，乃是东海垠。蛟龙穴其下，霹雳翻海门。砥柱俨不动，日夜雪浪奔。何当临绝顶，俯视浴日盆。
木兰花慢·彭城怀古
作者：萨都剌
朝代：元
体裁：词

古徐州形胜，消磨尽、几英雄。想铁甲重瞳，乌骓汗血，玉帐连空。楚歌八千兵散，料梦魂、应不到江东。空有黄河如带，乱山回合云龙。
汉家陵阙起秋风。禾黍满关中。更戏马台荒，画眉人远，燕子楼空。人生百年如寄，且开怀、一饮尽千钟。回首荒城斜日，倚阑目送飞鸿。
木兰花慢·彭城怀古
作者：萨都剌
朝代：元

古徐州形胜，消磨尽、几英雄。想铁甲重瞳，鸟骓汗血，玉帐连空。楚歌八千兵散，料梦魂、应不到江东。空有黄河如带，乱山起伏如龙。汉家陵阙动秋风。禾黍满关中。更戏马台荒，画眉人远，燕子楼空。人生百年如寄，且开怀、一饮尽千钟。回首荒城斜日，倚阑目送飞鸿。
木兰花慢·彭城怀古
作者：萨都剌
朝代：元

古徐州形胜，消磨尽，几英雄。想铁甲重瞳，乌骓汗血，玉帐连空。楚歌八千兵散，料梦魂，应不到江东。空有黄河如带，乱山回合云龙。汉家陵阙起秋风，禾黍满关中。更戏马台荒，画眉人远，燕子楼空。人生百年如寄，且开怀，一饮尽千钟。回首荒城斜日，倚栏目送飞鸿。
未归
作者：萨都剌
朝代：元

白岩老子城中去，骢马游人寺里来。城外风流城里少，岩花落尽野花开。
李清庵见过
作者：萨都剌
朝代：元

采石仙人携酒来，病怀今日为君开。何人更有八十岁，与子须倾三百杯。《金缕》歌残银烛短，锦袍醉倒玉山颓。明朝酒醒重相见，杖屦江村看腊梅。
杨妃病齿图
作者：萨都剌
朝代：元

沈香亭北春昼长，海棠睡起扶残妆。清歌妙舞一时静，燕语莺啼愁断肠。朱唇半启榴房破，胭脂红注珍珠颗。一点春寒入瓠犀，雪色鲛绡湿香唾。九华帐里薰兰烟，玉肱曲枕珊瑚偏。金钗半脱翠蛾敛，龙髯天子空垂涎。妾身日侍君王侧，别有閒愁许谁测。断肠塞上锦绷儿，万恨千愁言不得。成都遥进新荔枝，金盘紫凤甘如饴。红尘一骑不成笑，病中风味心自知。君不闻延秋门，一齿作楚藏病根。又不闻马嵬坡，一身溅血未足多。渔阳指日鼙鼓动，始觉开元天下痛。云台不见汉功臣，三十六牙何足用。明眸皓齿今已矣，风流何处三郎李。
杨子江送同志
作者：萨都剌
朝代：元

衮衮诸公立要津，一波才动总精神。满江风浪晚来急，谁似中流砥柱人。
枯荷
作者：萨都剌
朝代：元

红云一梦何茫茫，绿萦瘦骨擎欲僵。愁多有魂吊秋水，故池日夜凄新霜。鸳鸯相顾魂已泣，白鱼起身银尺立。堂中书客感秋风，一片青衫和泪湿。
桃源行题赵仲穆画
作者：萨都剌
朝代：元
体裁：古风

长城远筑阿房起，黔首驱除若蝼蚁。谁知别有小乾坤，藏在桃花白云里。桃花重重间白云，洞门锁住千年春。男耕女织作生业，版籍不是秦家民。桑麻鸡犬村村屋，流水门墙映花竹。无端渔父绿蓑衣，带得黄尘入幽谷。主人迎客坐茅堂，共话山中日月长。但见花开又花落，岂知世上谁兴亡。明朝渔父归城市，回首云山若千里。再来何处觅仙踪，恨满桃花一溪水。
桃源行题赵仲穆画
作者：萨都剌
朝代：元

长城远筑阿房起，黔首驱除若蝼蚁。谁知别有小乾坤，藏在桃花白云里。桃花重重间白云，洞门锁住千年春。男耕女织作生业，版籍不是秦家民。桑麻鸡犬村村屋，流水门墙映花竹。无端渔父绿蓑衣，带得黄尘入幽谷。主人迎客坐茅堂，共话山中日月长。但见花开又花落，岂知世上谁兴亡。明朝渔父归城市，回首云山若千里。再来何处觅仙踪？恨满桃花一溪水。
梅仙山行
作者：萨都剌
朝代：元

赤星落色汉祚微，端门日日边风吹。咸阳秋色压宫树，金人夜泣铜驼悲。先生袖疏探虎窟，汉鼎犹堪支一足。九重烟雾似海深，门外何人知恸哭。贼莽白日升高台，玉玺堕地声如雷。周公揖让孺子戏，绛袍将军何日来。尘飞沧海风掷瓦，白鹤身轻快如马。一声铁笛度闽关，山月溪风共潇洒。龙争虎斗耳不闻，长啸袖拂松枝云。夜铛白日煮秋雨，玉佩赤锦飘霞裙。先生一去几千载，尚有当年遗迹在。题诗绝壁寄先生，顿使林峦颜色改。药炉寂莫秋草深，丹井水落莓苔侵。至今火灰化为土，犹有丹光穿树林。
梦登高山得诗
作者：萨都剌
朝代：元

杖藜踏破碧崔嵬，梦里清游乐未回。万壑泉声松外去，数行秋色雁边来。文章小杜人何在？风雨重阳菊自开。山路云深行客倦，竹鸡飞上独春台。
梦登高山得诗
作者：萨都剌
朝代：元

登高远望四山齐，何处风流杜牧之。白苧曾听松下唱，紫箫还向月中吹。野云雨过无行迹，芳草春深有断碑。梦里胜游閒记得，翠微高上写乌丝。杖藜踏破碧崔嵬，梦里清游乐未回。万壑泉声松外去，数行秋色雁边来。文章小杜人何在？风雨重阳菊自开。山路云深行客倦，竹鸡飞上独春台。
梦登高山得诗·其一
作者：萨都剌
朝代：元

登高远望四山齐，何处风流杜牧之。白苧曾听松下唱，紫箫还向月中吹。野云雨过无行迹，芳草春深有断碑。梦里胜游閒记得，翠微高上写乌丝。
梳头乐府
作者：萨都剌
朝代：元

红绡捲袖摇剑声，摩挲睡眼窥秋菱。阳台梦断不知处，一片乌云愁欲倾。一钩新月掀云起，月渐低流麻草地。玉纤盘转戏龙形，宝钗压定飞鸦翅。撩春拨晓誇自然，黄金双燕珍珠蝉。白头老妪低低笑，不觉婆婆二八年。
次和清凉寺长老韵
作者：萨都剌
朝代：元

缁衣送酒一壶冰，霜蒂悬香九月橙。酌酒破橙天色晚，桂花树下出银灯。
次学士卢疏斋题赠句容唐别驾
作者：萨都剌
朝代：元

疏斋落落谪仙才，句曲名山数往来。日读茶经医酒病，春从邻舍觅花栽。昔年奏对含鸡舌，今日登临独凤台。赖有閒居唐别驾，寻诗猿鹤莫惊猜。
次崔镇壁间韵
作者：萨都剌
朝代：元

木落岁时晏，黄云欲雪天。买舟河下客，立马渡头船。野迥风欺帽，天寒袖裹鞭。夜眠三鼓后，晓发五更前。
次张举韵题皖山金氏绣野亭
作者：萨都剌
朝代：元

南冠犹有旧风流，说看舒州处处幽。最喜园林动花竹，不妨城郭带林丘。一樽浊酒青山暮，三径晚香黄菊秋。未识孤高金处士，杖藜应许约同游。
次王伯循御史韵
作者：萨都剌
朝代：元

江城连日雪，骑马欲何之。老树昏鸦集，寒塘落雁迟。松窗灯下火，竹屋夜深棋。寄语王公子，幽栖或可期。
次王叔能侍御史
作者：萨都剌
朝代：元

龙蛇偃蹇出墙阴，五色春云态度深。台阁文章散清气，月明山馆夜萧森。
次王本中灯夕观梅
作者：萨都剌
朝代：元

翠禽偷梦出南园，绰约冰姿傍绿尊。冰镜玉钗浮翠影，风帘银烛照妆痕。粉香微润无人见，素质多寒藉酒温。不似海棠春睡去，西楼月落已黄昏。
次程宗赐二首
作者：萨都剌
朝代：元

一冬雨雪天涯客，千里云山马上诗。记得小红楼畔梦，杏花春雨早寒时。扬州正月雨如丝，江上梅花已尽时。谁识能诗老何逊，晓寒明镜撚吟髭。
次程宗赐二首·其一
作者：萨都剌
朝代：元

一冬雨雪天涯客，千里云山马上诗。记得小红楼畔梦，杏花春雨早寒时。
次程宗赐二首·其二
作者：萨都剌
朝代：元

扬州正月雨如丝，江上梅花已尽时。谁识能诗老何逊，晓寒明镜撚吟髭。
次繁昌邑宰梅双溪韵
作者：萨都剌
朝代：元

矍铄繁昌宰，曾充观国宾。儒冠犹破帽，礼服尚垂绅。澹泊心无愧，清癯目有神。老随朱绂贵，惊见白头新。抚字三年政，歌谣百里民。
次韵
作者：萨都剌
朝代：元

之子慇勤何处来，清谈煮茗不论杯。五更门外过风雨，四月街头买杏梅。喜客有情窗动竹，吟诗无兴砚生苔。君家白酒何时熟，病起应须去不回。池塘过雨水生漪，倚槛观鱼自悦怡。长日似添诗有趣，故人因为病相知。凉风忽过帘钩动，午箭初长刻漏移。何处榴花照人面，隔墙红过两三枝。江南三月踏残芳，白苧衣轻树影凉。曲巷银灯先马去，谁家翠袖隔帘香。细歌《金缕》鸣牙板，新酒檀槽出玉浆。卧病日长思往事，买舟乘兴过沧浪。
次韵
作者：萨都剌
朝代：元

江南三月踏残芳，白苧衣轻树影凉。曲巷银灯先马去，谁家翠袖隔帘香。细歌《金缕》鸣牙板，新酒檀槽出玉浆。卧病日长思往事，买舟乘兴过沧浪。
次韵·其一
作者：萨都剌
朝代：元

之子慇勤何处来，清谈煮茗不论杯。五更门外过风雨，四月街头买杏梅。喜客有情窗动竹，吟诗无兴砚生苔。君家白酒何时熟，病起应须去不回。
次韵·其二
作者：萨都剌
朝代：元

池塘过雨水生漪，倚槛观鱼自悦怡。长日似添诗有趣，故人因为病相知。凉风忽过帘钩动，午箭初长刻漏移。何处榴花照人面，隔墙红过两三枝。
次韵与德明小友
作者：萨都剌
朝代：元

烟雨短篷水口，人家乱石山前。送别莫忘今日，相逢知在何年。莫笑风餐水宿，暂离马足车尘。两岸好山送客，一江细雨归人。
次韵与德明小友·其一
作者：萨都剌
朝代：元

烟雨短篷水口，人家乱石山前。送别莫忘今日，相逢知在何年。
次韵与德明小友·其二
作者：萨都剌
朝代：元

莫笑风餐水宿，暂离马足车尘。两岸好山送客，一江细雨归人。
次韵休上人见寄
作者：萨都剌
朝代：元

山深树密鸣鸦肥，山人得句多清奇。深沈竹院白日静，焚香自礼天人师。门前雨过岩花活，凉风萧萧袖衣薄。狂邻卧病在江城，怀抱思君空作恶。
次韵寄茅山张伯雨
作者：萨都剌
朝代：元

句曲道人门不出，几时杖屦接殷勤。春晴洗药分泉去，午睡烹茶隔竹闻。山脚客行惊犬吠，树皮苔老结龙文。三层台上月如水，半夜吹箫入紫云。天际三峰翠色浮，更于何处觅瀛洲。也知方外神仙好，不识人间儿女愁。白犬吠人惊夜鬼，珠帘捲雨入明楼。挂冠何日寻高隐，竹杖芒鞋绝顶游。
次韵寄茅山张伯雨·其一
作者：萨都剌
朝代：元

句曲道人门不出，几时杖屦接殷勤。春晴洗药分泉去，午睡烹茶隔竹闻。山脚客行惊犬吠，树皮苔老结龙文。三层台上月如水，半夜吹箫入紫云。
次韵寄茅山张伯雨·其二
作者：萨都剌
朝代：元

天际三峰翠色浮，更于何处觅瀛洲。也知方外神仙好，不识人间儿女愁。白犬吠人惊夜鬼，珠帘捲雨入明楼。挂冠何日寻高隐，竹杖芒鞋绝顶游。
次韵王侍郎游湖
作者：萨都剌
朝代：元

绮席新凉舞袖偏，赏心输与使君专。螺杯注酒摇红浪，綵扇题诗染绿烟。一镜湖光开晓日，万家花气涨晴天。涌金门外春如海，画舫笙歌步步仙。
次韵登凌歊台
作者：萨都剌
朝代：元

山势如龙去复回，閒云野望护崇台。离宫夜有月高下，辇路日无人往来。春色不随亡国尽，野花只作旧时开。断碑衰草荒烟里，风雨年年上绿苔。
次韵登凌歊台
作者：萨都剌
朝代：元

山势如龙去复回，闲云野望护重台。离宫夜有月高下，辇路日无人往来。春色不随亡国尽，野花只作旧时开。断碑衰草荒烟里，风雨年年上绿苔。
次韵答奎章虞阁老伯生见寄
作者：萨都剌
朝代：元

衮职须公称，江波属我閒。宦情鱼鸟畔，德誉董韩间。黄阁论思地，金焦放浪山。尽操舟泛泛，空忆佩珊珊。
次韵送人还茅山
作者：萨都剌
朝代：元

八十华阳洞里仙，朝回剑履御阶前。丹砂出鼎无馀火，白发看经有太玄。三月云江春似海，九重金阙日如年。归来依旧茅山月，道德明言说五千。
次韵送虞伯生入蜀代祀
作者：萨都剌
朝代：元

芙蓉仙掌座中低，后土宵光手可齐。阁道蹴云衣有瓣，蜀天漏雨石无泥。岐山过马应闻凤，陈宝停辀莫信鸡。扬我大邦文物盛，题诗应近草堂西。
次韵郭侍御
作者：萨都剌
朝代：元

江左风流在，长怀晋谢安。传家须教子，畏事即嫌官。云雾天风险，烟波世路难。雄心端有望，白发漆纱冠。
次龙潭壁间韵忆新之区谦二台节
作者：萨都剌
朝代：元

故人久不见，怅望思迟留。客路愁山虎，渔灯散渚鸥。清歌闻越调，小艇入淮流。江市虽萧索，人家酒可谋。勤劳贤使者，官马未曾閒。夜醉谁家酒，晓行何处山。莫云留客住，落日望君还。相忆寻诗处，波涛汹涌间。
次龙潭壁间韵忆新之区谦二台节·其一
作者：萨都剌
朝代：元

故人久不见，怅望思迟留。客路愁山虎，渔灯散渚鸥。清歌闻越调，小艇入淮流。江市虽萧索，人家酒可谋。
次龙潭壁间韵忆新之区谦二台节·其二
作者：萨都剌
朝代：元

勤劳贤使者，官马未曾閒。夜醉谁家酒，晓行何处山。莫云留客住，落日望君还。相忆寻诗处，波涛汹涌间。
正觉寺晚归赠益山长老
作者：萨都剌
朝代：元

粥鱼声已罢，日暮掩柴扉。送客月在地，出山云满衣。灯明闻犬吠，松暗见萤飞。深夜长廊静，多应独自归。
武夷馆方池
作者：萨都剌
朝代：元

武夷之境多神仙，我亦驻此临风轩。方池清夜堕碧月，重帘白日垂洞门。暗泉涌池紫波动，微雨在藻金鱼翻。倚阑照影清光底，柱杖卓石寻无原。洗头玉女去不返，遗此丈八芙蓉盆。溪船明日泛九曲，出入紫翠听潺湲。便从此地觅真隐，何必商山求绮园。
殿试谢恩次韵
作者：萨都剌
朝代：元

御柳青青白玉桥，无端春色暖宫袍。蓬莱云气红楼近，阊阖天风紫殿飘。士子拜恩文物盛，舍人赞礼旺声高。小臣虽出江湖远，马上听莺梦早朝。
水龙吟·赠友
作者：萨都剌
朝代：元

王郎锦带吴钩，醉骑赤鲤银河去。绛袍弄月，银壶吸酒，锦笺挥兔。秃鬓西风，短篷落月，东吴西楚。怅丹阳郭里，相逢较晚，共剪烛、西窗雨。文采风流俊伟，碧纱巾挂珊瑚树。出门万里，掀髯一笑，青山无数。扬子江头，冻沙寒雨，暮天飞鹭。待明朝酒醒金山，□□过瓜洲渡。
水龙吟赠友
作者：萨都剌
朝代：元

王郎锦带吴钩，醉骑赤鲤银河去。绛袍弄月，银壶吸酒，锦笺挥兔。秃鬓西风，短篷落月，东吴西楚。怅丹阳郭里，相逢较晚，共翦烛、西窗雨。文采风流俊伟，碧纱巾挂珊瑚树。出门万里，掀髯一笑，青山无数。扬子江头，冻沙寒雨，暮天飞鹭。待明朝酒醒金山，□□过瓜洲渡。
汉宫早春曲
作者：萨都剌
朝代：元

女夷鼓吹招摇东，羲和驭日骑苍龙。金环宝胜晓翠浓，梅花飞入寿阳宫。寿阳宫中锁香雾，满面春风吹不去。鞭却灵鳌驾五山，芙蓉夜暖光阑干。鸡人一唱晓星起，四野天开春万里。
江上闻笛
作者：萨都剌
朝代：元

江上何人吹竹笛，水浅沙寒龙夜泣。鲛人水底织冰绡，洒泪成珠露华湿。银河耿耿波茫茫，雁奴打更沙溆傍。更深绣被夜寒重，明月梅花满地霜。
江南乐
作者：萨都剌
朝代：元

江南乐，春水红桥满城郭。出门不用金马络，门前画船如画阁。绿纱虚窗春雾薄，隔窗蛾眉秋水活，翡翠冠高罗袖阔。楚舞吴歌劝郎酌，紫竹瑶丝相间作。船头柳花如雪落，船尾彩旗风绰绰。秉烛夜游随处泊，人生无如江南乐。
江南怨
作者：萨都剌
朝代：元

江南怨，生男远游生女贱。十三画得蛾眉成，十五新妆识郎面。识郎一面思犹浅，千金买官游不转。侬家水田跨州县，大船小船过淮甸。买官未得不肯归，不惜韶华去如箭。杨花扑檐飞语燕，疏雨梧桐闭深院，人生无如江南怨。
江南春次前韵
作者：萨都剌
朝代：元

江南四月春已无，黄酒白酪红樱珠。吴姬小醉弄弦索，十指春雪如凝酥。池塘过雨春波涨，风捲杨花落蛛网。翠眉新妇歌春愁，白马少年归日晚。游鱼水浅出短蒲，谁家银箭飞金壶。日长睡起翠阴午，帘外忽过流莺孤。
江城玩雪
作者：萨都剌
朝代：元

雪正纷纷客倚栏，长江风急吼天关。干重铁瓮成银瓮，一夜金山换玉山。舟子迷归寒浦外，衲僧疑在白云间。晓来霁日高林照，好景依然悦我颜。
江浦夜泊
作者：萨都剌
朝代：元

千里长江浦月明，星河半入石头城。棹歌未断西风起，两岸菰蒲杂雨声。
江馆写事
作者：萨都剌
朝代：元

晚市人烟合，归帆带夕阳。青山到江尽，白鸟去天长。越女能淮语，吴姬学楚妆。栖迟未归客，犹著锦衣裳。
沛尉蒋景山沛簿赵伯颜送予金沟月夜别去有怀
作者：萨都剌
朝代：元

公子将军两少年，绣衣白马杏花天。醉中送客归城暮，回首金沟月满船。
泊江家步无月同孟志学小酌溪上
作者：萨都剌
朝代：元

把酒无从邀月色，共君且复听滩声。夜深灯影青溪上，鱼尾摇船亦有情。兰溪春水似蒲萄，越女如花压小槽。今夜共君溪上醉，直须溪月照宫袍。
泊江家步无月同孟志学小酌溪上·其一
作者：萨都剌
朝代：元

把酒无从邀月色，共君且复听滩声。夜深灯影青溪上，鱼尾摇船亦有情。
泊江家步无月同孟志学小酌溪上·其二
作者：萨都剌
朝代：元

兰溪春水似蒲萄，越女如花压小槽。今夜共君溪上醉，直须溪月照宫袍。
泊舟黄河口登岸试弓
作者：萨都剌
朝代：元

泊舟黄河口，登岸试长弓。控弦满明月，脱箭出秋风。旋拂衣上露，仰射天边鸿。词人多胆气，谁许万夫雄。
法曲献仙音
作者：萨都剌
朝代：元

天喉舌，尚书老布衣。向璇穹、尝扶日出，卷珠箔、闲看云飞。成全
法曲献仙音寿大宗伯致仕于公大宗伯（原作
作者：萨都剌
朝代：元

鬓未银，东风早挂冠。侑词图、乡称人瑞，度蓬瀛、仙祝灵丹。绕膝
洞房曲和刘致中员外作
作者：萨都剌
朝代：元

峭寒暗袭云蓝绮，鲛帐愔愔夜如水。美人骨醉红玉软，满眼春酣不忺起。幽禽关关唤霜曙，金璧屠苏溢香雾。有生只合老温柔，璧月长教挂璚树。鸳鸯同心暗中结，满意芳兰暖红雪。痴云騃雨自年年，不管人间有离别。
清凉亭衰柳
作者：萨都剌
朝代：元

清凉亭上几株霜，脱叶难遮夕照光。依旧明年二三月，小童山下看鹅黄。